
Aruba lo haya un areglo pa pensioen general 


Gobierno di Aruba a yega na un 
acuerdo su partnernan social pa 
bin cu un areglo pa un pensioen 
general pa tur trahador ariba e 
isla. Prome Minister Mike Eman a 
papia na e presentacion di e areglo 
di un dia historico pa Aruba. 


For di cifra a sali na cla cu setenta 
porciento di e trahadornan na 
Aruba tin unicamente un pensioen 
di biehez (AOW). Esaki ta e rason 
cu Prome Minister Eman ta 
contento cu e projecto aki a avansa 
den un tempo hopi liher. E suma 
di pensioen na Aruba ta 1000,00 
florin pa luna pa un persona y 1800 
pa personanan casa. Gobierno lo 
trata na entrega e concepto di ley 


Acuerdo historico 


proximamente na parlamento y cu 
e areglo drenta na vigor prome di 
Januari 2012. 
Pero cu e areglo aki di pensioen 
general aki e lo ta hopi faborabel 
pa e clase trahador y un bon ehem- 
pel lo ta cu por ehempel, awendia 
esun cu tin un salario minimo, na 
momento cu e baha cu pensioen, 
e entrada cu e lo bay haya, basa 
riba e pensioen di AOV, ta nifica 
cu su entrada lo bay cay te na 66% 
di su ultimo salario. Pero cu e ley 
di Pensioen General Obligatorio, 
e entrada di e trahador aki lo ta 
95% di su ultimo salario. Pues 
un mehoracion di su posicion 
incuestionabel. 
Un persona cu un entrada cu ta dos 


bes e salario minimo, ora e baha 
cu pensioen AOW awendia, e lo 
cay den su entrada te na 33%. Cu 
introduccion di e ley aki, na final 
di su carera, e persona lo tin 61%, 
casi dobel di loke e tin awe y esaki a 
base di e ley di pensioen general. Pa 
un persona cu tin tres bes salario 
minimo, e entrada cu e lo tin sin e 
pensioen general, y cu solamente 
e pensioen di AOW, ta pone cu su 
entrada ta cay te na 22% di su ultimo 
entrada mensual, pero awor cu e 
ley nobo di pensioen obligatorio, 
e pensionado di e personanan 
aki, lo tin 50% di su salario. Esaki 
asumiendo cu e acuerdo ta keda na 
6%, pasobra e ley ta laga habri pa e 
trahador y doño di trabao yega na 


acuerdonan cu otro cu por ta mas 
cu e 6% minimo stipula pa ley. 


Ta bon pa splica cu banda di e 
pensioen cu e ley aki ta regla, e 
ta crea tambe e posibilidad pa 
incorpora den e seis porciento 
un pensioen pa invaliditeit, cu un 
parti di 6% ta bay na “opbouw” 
di seguro, cu si e trahador haya 
accidente, e prima lo sigui wordo 
paga pa e haya su pensioen. Tambe 
por acorda cu ta bin un partner 
pensioen. Pues pa e partner tambe 
por haya un pensioen den caso cu 
e trahador fayece. E ora e partner lo 
haya un pensioen di e momento cu 
e trahado fayece te ora cu e partner 
cumpli 60 aña. 


Reina Beatrix, Prins Willem Alexander y Prinsesa Maxima durante e parti protocolario dilanti di centro di Gobernacion, 
asina dunando inicio na nan bishita di dos dia na Aruba. Pa un relato completo di e bishita real mira pagina 4 y 5. 

Record den cantidad di bishitantenan 
den promer 8 lunanan di 2011 


Minister di Turismo, Otmar Oduber tabatin un encuentro na Sao 
Paulo, Brazil cu e organizadornan di Miss Universe pa asina por a 
conversa tocante e posiblidad pa trece e evento aki Aruba. Presente na 
e encuentro di parti di Miss Universe tabata Shawn McClain, Director 
of Business Development pa e organizacion. E encuentro tabata un 
masha agradabel unda cu a discuti diferente puntonan y yega na un 
acuerdo pa continua e conbersacionnan. 


Reunion cu Avianca y Gol pa mira posibilidadnan 
di vuelo directo for di Brazil pa Aruba 

Un analisis di e ultimo 10 añanan 
riba e cantidad di turistanan cu a 
bishita nos isla den e promer 8 
lunanan di aña ta mustra cu 2011 
a kibra tur record, yegando na un 
total di 595.155 bishitante. 
E resultado aki ta un muestra claro 
di e maneho cu Minister Otmar 
Oduber a bin ta hibando for di 
momento cu el a asumi e posicion 
di Minister di Turismo na final di 
2009. 
Minister Oduber a tuma e paso- 
nan necesario, trahando conhun- 
tamente cu tur e partnernan den 
industria, pa mehora e situacion di 
nos turismo. 
Asina por mira cu mientras cu 


na 2009 e cantidad di bishitante 
a yega na 550.456, na 2010, a 
cuminsa subi y a yega na 558.108 
y na 2011 na 595.155. 
Manera ta conoci anteriormente 
e aña record pa cu turismo den 
ultimo añanan tabata 2008 ora cu 
nos a conoce un total di bishitante 
di 567.668 y si compare cu 2011 ta 
un diferencia di casi 30 mil turista 
adicional cu a bishita nos isla. 
Minister Oduber na momento cu 
el a asumi poder a tuma e decision 
di traha pa diversifica nos turismo. 
Mirando e situacion cu Merca 
tabata aden el a dicidi di concentra 
mas esfuerzo den Latinoamerica 
y Europa, naturalmente sin laga 
Merca afor. 


Anteriormente mercado Venezo- 
lano a conoce un caida hopi grandi y 
a pesar di e situacion, e mandatario 
a dicidi di inverti den mercadeo 
den nos di dos destinacion di mas 
grandi, awe por mira fruta di su 
esfuerzo, caminda cu luna tras di 
luna e mercado aki a bin ta creciendo 
cu porcentahenan di riba 20%. 
Mescos el a enfoca hopi riba Brazil 
y otro destinacionnan Latino y cada 
un di nan a conoce crecementonan 
hopi grandi. Igualmente a tuma 
lugar for di mercado Europeo, 
cu un crecemento mas modera, 
pero cu tambe a influencia e 
resultadonan sumamente positivo 
cu nos industria turistico a bin ta 
pasando aden. 


Turismo for di Brazil a bin ta 
conociendo 
un 
crecemento 
significativo y tin tur potencial 
pa sigui crece. Den e cuadro aki 
Minister Otmar Oduber a biaha 
recientemente pa Brazil pa reuni 
cu e aerolineanan Avianca y Gol 
pa papia riba e posibilidadnan di 
haya un vuelo directo for di e pais 
aki pa nos isla. 


E 
mandatario 
a 
reuni 
cu 
ehecutivonan 
di 
Avianca 
y 


despues minister Oduber a topa 
cu ehecutivonan di Gol. 
Minister di Turismo, Transporte 
y Labor ta considera di hopi 
importancia logra un vuelo directo 
for di Brazil mirando cu e mercado 
aki pa nos isla ta aumentando y 
ta mustra cu lo sigui aumenta 
y na e momentonan aki no tin 
un vuelo directo pa Aruba. Esey 
kiermen cu e turistanan Brazilero 
ta yega nos isla usando vuelonan 
di coneccion, manera entre otro 


Avianca via Bogota y Copa via 
Panama. Esaki ta trese cune cu 
e stulnan cu originalmente lo 
a wordo destina pa Colombia y 
Panama respectivamente ta bira 
menos, cu su corespondiente 
consecuencianan 
pa 
ambos 
mercado. 


Pesey e mandatario ta haciendo 
su maximo esfuerzo pa por logra 


e vuelo(nan) directo for di Brazil y 
asina duna e espacio necesario pa 
e crecemento turistico for di e pais 
ey continua, mescos cu for di e otro 
mercadonan, caminda cu lo por tin 
stulnan di avion pa cada mercado. 


KLM ta expande su vuelonan for di 
Inglatera pa Aruba di dos pa cinco 
pa siman. 
E servicio aki a drenta na vigor ya 
for di 30 di October cu a pasa y 
ta pa henter aña. E pasaheronan 
di Inglatera cu kier bin Aruba 
via Amsterdam por haci esaki for 
di 15 aeropuerto den Inglatera, 
incluyendo Londen, Birmingham, 
Manchester y Glasgow. E vuelonan 
ta sali for di Amsterdam riba 
diamars, diaranzon, diahuebs, 
diabierna y diadomingo pa 12.45 
di merdia y lo yega Aruba riba e 
mesun dia diez pa seis di atardi. 


E vuelonan di regreso ta riba e 
mesun dianan saliendo di Aruba 
19.10 pa yega Amsterdam su dia 
siguiente pa 11.10’or di mainta cu 
bastante tempo di coneccion pa 
Inglatera. E servicio nobo di KLM 
aki ta ofrece e opcion pa biaha 
business class riba e vuelonan pa 
y di Aruba, cumpliendo asina cu 
e demanda di su clientela. Awe 
Aruba ta piki e frutonan di e bon 
relacion cu nos tin cu KLM. Tur 
hende ta corda e dia tristo cu KLM a 
anuncia di lo stop di bula pa Aruba, 
despues di a haci esaki pa mas di 
70 aña y con Gabinete Mike Eman 
a percura pa su regreso. 


KLM ta amplia vuelonan 
di Inglatera pa Aruba di dos 
pa cinco pa siman 

Entrevista cu Désirée Croes 


‘Cas di Aruba tin existencia y durante 25 aña a demostra esaki’ 

Despues di dos aña como 
directora di Cas di Aruba 
sra. mr. Desirée Croes ta 
regresa Aruba unda elo 
drenta 
parlamento 
pa 
Partido AVP. 
Noticiero 
a 
tuma 
e 
oportuinidad aki pa papia 
cu Desirée ariba su periodo 
como directora di Cas di 
Aruba y ariba su funcion 
nobo. 


Despues di eleccion na 
2009 bo por a drenta 
parlamento, pero tog bo 
a scohe pa e funcion di 
directora di Cas di Aruba? 


‘Tanto den e periodo cu 
AVP tabata den oposicion 
y durante campanja mi a sigui 
e desaroyo y funcionamento di 
Cas di Aruba di hopi cerca y hopi 
critico. Despues cu nos a gana 
eleccion lider di partido y awor 
Prome Minister sr. Mike Eman a 
puntrami pa tuma e encargo aki y 
guia e proceso di reorganisacion 
di Cas di Aruba. Mi a scohe pa 
tuma e reto.’ 


Y kico e reorganisacion a encera? 


‘Pa cuminsa Cas di Aruba no tin 
un asina yama ‘instellingsbesluit’, 
e existencia no ta formalisa, 
loke mas bien ta algo huridico. 
Mester a analisa e parti di 
control y principalmente den 
e departamento di finanzas. E 
personal di Cas di Aruba mester a 
keda reduci y mester a mira si tur 
trahador ta qualifica pa e trabao 
cu nan ta haci. Pero e meta mas 
importante ta cu henter e personal 
tin e mesun vision cu Gobierno; 
cu tur nanishi ta mustra den e 
mesun direccion. Gabinete Eman 
ta mira Cas di Aruba como un 
cas pa Arubianonan; un lugar pa 
yuda e studiante y e Arubiano na 
Hulanda. Y pa logra e meta ey 
mester e bin un “re-shuffle” di e 
personal.’ 


Bo a menciona yudansa na 
e Arubiano. Con esaki na bo 
opinion mester ta? 


‘E yudansa mester consisti cu Cas 
di Aruba mester ta mas accesibel 
pa nos hendenan; duna mas 
informacion y un toke personal. 
Tambe mas ayudo specialmente 
na muchanan special cu a bin 
Hulanda. Mi ta mira tambe mas 
atencion pa personanan cu un 
handicap y adictonan. 
Mi a ripara cu e nesesidad tey y 
mester brinda ‘opvang’ den nan 
mesun idioma y dor di hende cu 
conoce nan cultura. Mi a sinti cu 
esaki ta keda aprecia.’ 


Pero como Arubiano y cu 
nacionalidad Hulandes, nan por 
haci uso di tur ayudo regular aki 
na Hulanda. 


‘Esaki ta berdad, pero nos no 
mester lubida cu hopi di nos 
hendenan no ta domina e idioma 
Hulandes. Pesey ta importante pa 
den na mesun idioma yudanan 
ariba e caminda cu nan mester 
cana pa haya ayudo; duna nan 
informacion ariba e structura 
di ayudo social aki na Hulanda. 
Cu otro palabra e yudansa aki 
mester complementa e ayudo di 
e instancianan aki nan.’ 


Y e yudansa na e studiante. Con 
esaki mester ta na bo opinion? 


‘E studiantenan tabata tin hopi 
critica ariba Cas di Aruba; e team 


Tambe bin cu control, doble 
of triple biaha si mester. 
Menos cu 10 porciento 
di e studiantenan no a 
reacciona. 
Den e combersacionnan 
cu CVZ a sali na cla cu e 
boetnan lo kede revisa, 
pasobra nos studiantenan 
na tur ora tabata sigura.’ 


Con bo mes ta mira 
Cas di Aruba? 


‘Cas di Aruba tin existencia 
y durante 25 aña a demostra 
esaki. E tin su funcion, 
manera esun di Minister 
Plenipotenciario 
cu 
ta 
representa Gobierno den 
Conseho di Reino y den 
otro funcionnan. Tambe tur otro 
departamentonan tin nan balor. 
Cas di Aruba ta na un manera un 
bon barco, pero pa hopi tempo 
tabata nabega ariba un rumbo cu 
no tabata concreto defini. Mi ta 
spera cu mi a contribui pa e barco 
nabega ariba e rumbo correcto. 
Mi ta sinti cu nos ta ariba e bon 
caminda, pero nos no a yega ey 
nan ainda. 
Mi lo haya falta di e trabao na 
Cas di Aruba, e personal y tur e 
Arubianonan aki na Hulanda na 
unda semper mi a sinti mi mes 
bon bini y na cas cerca nan. Mi 
ta agradecido pa loke tur hende 
a brindami e dos añanan cu mi a 
traha na Cas di Aruba.’ 


Proximamente bo ta huramenta 
como parlamentario. Con bo ta 
mira esaki? 


‘Como un gran reto; un trabao 
hopi dinamico. Tin diferente 
grupo cu mi lo bai representa 
den parlamento, manera hende 
muher y docentenan. Mi funcion 
ta pa controla Gobierno y brinda 
un contrabalansa pa cu Gobierno 
y su maneho. Mi ta remplasa sr. 
Andy Lee y esey ta nifica cu mi 
ta tuma su carteranan. Pero mi 
lo bai enfoca ariba tres tereno 
cu ta goza di mi interes propio 
y professional cu ta enseñansa, 
husticia y deporte.’ 


di mentornan y departamento 
di enseñansa di Cas di Aruba. 
Pesey nos a tene un asina yama 
‘tevredenheidsonderzoek’ 
bou di studiantenan. Un di 
e resultadonan di e enquesta 
aki ta cu e studiantenan no 
tabata contento cu e parti di 
comunicacion y servicio di Cas di 
Aruba y e mentornan. Tambe a sali 
na cla e aspecto di accesibilidad. Na 
2010 a cuminsa cu un otro manera 
di traha: structura e manera pa 
duna e studiante contesta ariba 
su pregunta; registra yamadanan 
ora un studiante yama. Y awor nos 
por mira adelanto. Tambe traha 
mas pro activo: kico ta e tipo di 
problema cu por surgi, prome cu 
e yega cerca nos. 
E aña aki nos a haya nos confronta 
cu e problema rond di aseguro. 
Cas di Aruba y su departamento di 
enseñansa y PR a haci un campaña 
extenso: articulonan den corant, 
informacion hopi extenso ariba e 
website di Cas di Aruba; cartanan 
manda pa studiantenan; acompaña 
e studiantenan na audiencia y 
representa studiantenan dilanti 
di huez. 
E situacion awor ta basta bou di 
control. Nos tabata tin reunionnan 
cu CVZ ariba e asunto di boet na 
e studiantenan. Nos ta bai haci 
un inventarisacion total di e 
problema pa tin un mihor bista 
si e problema a keda soluciona. 

Aruba a duna Reina Beatrix un caluroso bon bini 


Pafor di bestuurskantoor Su 
Mahestad a keda ricibi cu 
musica di Coro di mucha bou 
direccion di sra. Maybelline 
Arends-Croes. Tanto Prins 
Willem-Alexander y Prinsesa 
Maxima a keda impresiona 
dor di cantamento di e 
muchanan. 
Reina Beatrix a reuni cu 
Prome Minister sr. Mike 
Eman y cu Conseho di 
Minister. 
E merdia ey Su Mahestad, 
Prins Willem-Alexander y 
Prinsesa Maxima a bishita 
e Fiesta Cultural na Linear 
Park. E evento a consisti 
di ocho show cultural di 
e diferente gruponan di 
nacionalidad cu ta bibando 
na Aruba. Minister Otmar 
Oduber tabata tin e honor 
pa 
duna 
un 
splicacion 
di e projecto di Linear 
Park y e Fiesta Cultural. 
Loke cu a yena e publico 
grandi, cu a acudi na Linear 
Park, cu orguyo, ta cu Su 


Reina Beatrix, Prins Willem-Alexander y Princesa Maxima a haya un caluroso recepcion durante di nan bishita na Aruba. 
E programa protocolario a tuma lugar dilanti di Bestuurskantoor, unda su Mahestad a keda ricibi pa Gobernador sr. Fredis 
Refunjol. Despues a sigi un encuentro cu miembronan di Parlamento, unda e parlamentarionan den grupo chikito a papia 
cu Su Mahestad. 


Mahestad no a sconde su 
alegria di ta na Aruba y hasta 
a dirigi su mes na e publico 
pa algun minuut despues cu 
Minister Presidente Eman 
a expresa e amor grandi cu 
Aruba tin pa Cas Real, prin- 
cipalmente 
Su 
Mahestad 
kende e ta considera e com- 
pas di Reino. 
E mandatario den su discurso 
a referi na un discurso cu La 
Reina tabatin algun aña atras 
den cuadro di celebracion di 
Pasco. Na e occasion ey Su 
Mahestad a papia di cierto 
aspectonan di sociedad cu ta 
bay perdi, e comprension pa 
otro. Por ehempel e ayudo cu 
tabata existi entre bisiñanan. 
E solidarismo cu otro tabata 
haci cu tur hende tabata 
conoce otro, algo cu no tey 
mas awendia.Tur esaki Su 
Mahestad a expresa den su 
discurso y ta algo cu e Prome 
Mandatario di Aruba tambe 
ta sinti. A base di esaki, el a 
elogia e manera cu La Reina 


4 


5 


september/oktober/november 2011 
september/oktober/november 2011 


ta trata di trece e hendenan 
hunto bek. “Su Mahestad ta 
para pa amor pa ser humano 
y solidaridad.” Eman a bisa 
cu La Reina ta e compas na 
caminda pa solidaridad y 
tolerencia. Cu mester na 
Aruba tambe, Premier Eman 
a bisa. 
“Mi kier a gradicibo un 
rato, sr. Eman, pa e palabra 
nan masha cariñoso. Pero 
tur hende aki a demostra 
cu asina hopi nacionalidad 
por uni y haci un fiesta 
asina grandioso. Y duna 
honor door di participa 
hunto, baila hunto y banda 
di otro; y pa a dunanos un 
bon-bini fantastico,” esaki 
Su Mahestad a expresa 
den un discurso breve. Ela 
agrega “mi ta spera cu boso 
a disfruta mes hopi cu nos a 
disfruta.” 


Cu nan a disfruta a keda 
demostra 
na 
final, 
ora 
cu despues di ricibi e 


Yuwana Morto 


Ariba e di dos dia na Aruba, 
Su Mahestad cohuntamente 
cu Prins Willem-Alexander 
y Prinsesa Maxima a bishita 
Parke 
Nacional 
Aikok. 
Akinan e Famia Real a haya 
informacion extenso kico e 
Parke ta haci pa proteha e 
flora y fauna. Despues Reina 
Beatrix a haya un recorido 
den e parke. 
E programa a continua cu 
un bishita na e bario Yuwana 
Morto. Akinan Famia Real 
a papia cu tanto esnan 
envolvi den e projecto, como 
habitantenan di e bario. Prins 
Willem-Alexander 
tabatin 
pregunta riba e aspectonan 


tecnico di e construccion, 
manera por ehempel cu 
si e casnan ta ricibi mas 
di e biento natural, e solar 
panelnan ki beneficio esaki 
tin pa e ciudadanonan y con 
lo bay sigui realisa resto di e 
proyecto di barionan. 


E parti di e programa pa 
e merdia e consisti di un 
bishita di Su Mahestad 
y 
Prinsesa 
Maxima 
na 
Fundacion pa Hende Muher 
den Dificultad, mientras cu 
Prins Willem-Alexander a 
tene un discurso – como 
keynote speaker – na e 
conferencia Green Aruba. 


mascaradanan y mey-mey di 
e show di carnaval a acepta 
e invitacion pa baha for di 
podium, bailando riba ritmo 
di brasband a bay nan bus 
bek. 

“Aruba ta ambicioso y ya caba tin 
e percentahe mas halto di energia 
sostenibel di tur e paisnan di 
Reino. Ora e diez turbinanan na 
Vader Piet ta funcionando den full 
capacidad, nan ta provee casi 20% 
di e necesidad di coriente di e isla. 
Den mundo boso (Aruba) ta na di 
dos lugar, tras di Dinamarca cu 
no ta hopi boso dilanti tampoco. 
Pero, ya boso ta trahando caba 
riba un di dos parke di Molina cu 
casi ta bay dublifica e capacidad di 
generacion” 
E titulo di e discurso di Su Altesa 
Real Prins di Oranje ya caba a 
bisa tur cos. ‘Energia sostenibel: e 
ehempel di Aruba’. El a habri su 
discurso cu e palabranan alentador 
bisando cu ta maraviyoso pa mira 
con un isla chikito tin ora ta grandi. 
“Pa realisa cu ningun soño ta 
infactibel si berdaderamente bo ta 
kere den dje. Nos a mira esaki dos 
siman pasa cu e team di baseball na 
Panama y awor nos ta mira esaki na 
Oranjestad’. 
E Prins a continua bisando cu 
Aruba a mustra cu su obhetivonan 
ta grandi ora cu aña pasa Prome 
Minister Eman y de Meza a anuncia 
nan politica riba energia sostenibel. 
“Ya den e prome Green Conference 
caba Al Gore tabata e keynote 
speaker, un berdad conveniente , 
si mi mag di bisa esaki. Loke tabata 
mas importante ta cu e conferencia 
tabata bon concuri. Un sin fin 
di oficialnan gubernamental y 
negociantenan grandi for di Caribe 


a keda inspira pa e entusiasmo di 
Aruba, su vision y liderazgo. Den 
corto, Aruba tabatin un comienso 
exitoso. 
Tur hende sa cu combustibel fosil 
ta fuentenan finito y cu lo bira 
schaars den un futuro cu ya por 
wordo pronostica. Mescos cu awa 
y cuminda y esaki kier men cu – 
banda di hinca nos cabez den santo 
– tin tres posibilidad strategico: 
consumi menos, reclicla mas y 
desaroya fuentenan di energia 
alternativo. Den practica esaki 
kier men cu tur tres mester wordo 
consigui simultaneamente. E mix 
di energia aki ta e realidad pa por 
lo menos e decadanan nos dilanti. 
Un otro punto ta cu combustibel 
fosil no semper ta bin di e 
regionnan mas stabil den mundo. 
Si suministronan ta wordo menasa 
of hasta pio ainda si mercadonan 
predici of specula riba sospechonan 
di stabilidad y suministro, prijsnan 
ta bay laira destabilisando asina 
desaroyo economico. Dus, un mix 
di energia sabi ta bon cu diferente 
fuente y suministradornan. 
Produccion di energia sostenibel ta 
crucial den bista di cambio di clima. 
Tin un preocupacion cresciente 
riba e efectonan di cambio di clima: 
tormenta y awacero torencial, 
inundacionnan 
como 
tambe 
secura, e ijs polar cu ta smelt, un 
nivel di lama cu ta subiendo y e 
menasa di biodiversidad. Cambio 
di clima ta un echo, asina e Prins 
a enfatisa. 


Prins Willem-Alexander na Green Aruba: 


‘Algun pais ta capaz di move mas 
lihe cu otronan. Aruba ta un di nan’ 


Na final di e conferencia exitoso 
di “Green Aruba Conference II” 
den presencia di Prins di Oranje e 
contract di cooperacion entre pais 
Aruba y TNO a keda firma. Di parti 
di gobierno a firma Prome Minister 
mr. M. Eman, Minister ing. M. de 
Meza, y di TNO ir. JHJ Mengelers, 
Presidente di Raad van Bestuur 
y JW Kelder, miembro di Raad 
van Bestuur. E centro di estudio 
Caribbean Branch Office TNO 
cu TNO ta habri na Aruba ta uno 
bentahoso pa Aruba y cu lo sirbi e 
comunidad aki den tur sentido di 
palabra. Tempo lo demostra esaki. 
Durante e Green Aruba Conference 
TNO oficialmente a keda estableci 
na Aruba dor di a firma e acuerdo 
di cooperacion cu Aruba. Meta di 
e acuerdo firma aki ta pa haci di 
Aruba un pais duradero. Na luna 
di Januari 2012 Caribbean Branch 
Office TNO ta cuminsa cu su 
trabaonan. 


Minister-President Eman kier 
haci di Aruba un pais duradero 
den cua e motor economico no 
ta draai completamente riba 
turismo so. Riba Aruba ta haci 
hopi uso di coriente (electrico) 
pa airco, pa produccion di awa 


potabel, refinahe y transporte 
di productonan di consumo. E 
energia aki den su mayoria ta 
(in)directamente procedente di 
combustibel fosil. Aruba kier trece 
cambio den e situacion aki y kier 
haci uso di energia den e casnan 
duradero. E posibilidadnan pa 
haci esaki ta literalmente den nos 
man. E isla tin masha hopi ora di 
biento y solo cu por wordo usa y 
tin gran potencial pa haci uso di 
e awa hundo frieu di lama. TNO 
ta haci su maximo pa dentro di e 
tema Energia haci un transicion 
duradero di combustibel fosil 
pa combustibel duradero y e 
vigilancia di recursonan natural. E 
ambicion aki ta pas masha di cerca 
cu e metanan di Aruba. 
TNO a scoge pa establece su mes na 
Aruba pasobra Aruba ta un partner 
stabil y Aruba por sibri como un 
hub pa Latino y Medio America 
y na Aruba tin e posibilidadnan 
pa cuminsa cu proyectonan. 
Otro islanan den region ta mira 
cu envidia di tur loke Aruba ta 
logrando. TNO ta un compania 
di renombre mundial y nos por ta 
satisfecho cu nan envolvimento cu 
Aruba. Esaki ta un situacion win- 
win. 


TNO y Aruba ta traha hunto 
pa haci di Aruba un pais duradero 


Durante tres dia largo varios otro 
orador di fama internacional y 
local a papia y discuti riba temanan 
cu ta regarda energia alternativo. 


Cuatro tema cu e oradornan 
corespondiente a elabora riba nan 
a wordo parti den seccionnan. 
E temanan ta Green Energy for 


small island countries, The future 
of Green Energy, Green Finance y 
Green Technology update. Despues 
di cada topico lo tin un panel pa 
discusion. Entre e oradornan 
tabata Comisario Europeo di 
Desaroyo, Andris Piebalgs y Prof. 
dr.Jacqueline Cramer, ex Minister 
Hulandes di Medio Ambiente. 

E organisacion di dunadonan 
di trabou ATIA lo bay duna di 
nan parti mas tanto informacion 
posibel di loke lo bay bira e Ley di 
Pensioen Obligatorio cu Gobierno 
kier introduci dia prome di 
Januari, 2012, si e wordo aproba 
door di Parlamento. Esaki despues 
cu gremionan a logra yega na 
un acuerdo di loke mester bira e 
concepto cu ta bay wordo manda 
pa instancianan di Gobierno y 
Parlamento pa aprobacion. 
Presidente di ATIA sra. Joyce 
Bartels-Daal, a splica den su 
introduccion: “Contento di por a 
forma parti di algo historico hopi 
positivo. Ademas di a firma pa e 
pensioen, pa nos e ta demostra cu 
e proceso di Dialogo Social, treci 
y guia door di Gobierno, por trece 
nos hunto, discuti y tuma decision 
cu ta na bienestar di tur hende. E 
ta demostra cu ta posibel pa traha 
hunto.” 


Den e proceso cu ta sigui, ATIA ta kere 
cu ta masha importante pa hiba un 
campaña di informacion caminda 
tur hende por compronde kico e 


Joyce Bartels-Daal di ATIA 


beneficio y responsabilidadnan 
ta, y traha hunto. Specialmente 
pasobra ATIA a haya hopi yamada 
di kico tur e ley lo bay encera. 
“E Ley di Pensioen Obligatorio 
ta algo masha beneficioso ... e 
resultado final ta crea oportunidad 
pa tur hende por sigui nan bida di 
un manera digno.” 
ATIA a pone hopi tempo den e 
proyecto aki pa trata di crea algo 
bon pa e trahadonan pero cu alabes 
ta haci e doño di trabou un bon 
empleador. Y ta duna hopi beneficio 
na e trahador den di sector priva. 


Areglo di Pensioen General ta un 
bon iniciativa di gobierno. Esaki ta 
e reaccion di un di e personanan 
presente na e encuentro hopi bon 
concuri aki cu ta sra. Gisela Acosta- 
Meelis di e compania ASCA NV cu 
ta un broker di seguro. 


Pa loke ta e Areglo di Pensioen 
General sra. Acosta-Meelis a bisa 
di tur forma cu e ta un paso den e 
bon direccion. Sra. Acosta-Meelis 
“Awe nos a bin pa scucha con e 
ley ta hinca den otro. Tin ‘bits and 
pieces’ cu por traha riba nan ainda, 
pero manera cos ta bayendo e ta 
mustra hopi bon”. 
Sra. Acosta-Meelis a bisa cu tin riba 
30 mil hende cu ta bay cay den e 
areglo di pensioen nobo aki. ASCA 
NV ta bay actualisa su clientele. 


Gisela Acosta-Meelis di ASCA NV 


‘Mi ta aplaudi e iniciativa di gobierno 
pa bin cu e areglo di pensioen 
general’. Esaki ta palabranan di 
sr. Edbert “Ebby” Schwengle di 
e compania di broker di seguro 
4sure. ‘Nos tur sa cu mayoria di 
empleadonan den sector priva no 
ta goza di un plan di pensioen’. 


El a conta con gobierno a sinta 
caba na mesa cu e gremionan den e 
dialogo social riba e ley di pensioen 
general aki. Eyden puntonan di 
atencion a wordo treci dilanti caba 
y e ta sigur cu gobierno a tene 
cuenta cu nan. Schwengle: “Awe 
nos como broker y companianan 
di seguro a haya oportunidad pa 
trece dilanti e ultimo puntonan 
cu ainda por wordo inclui den e 
concepto di ley aki. Puntonan cu ya 
caba gobierno a tuma nota di nan. 
Mi ta sigur cu dia 1 di Januari 2012 
e ley aki ta ofrece algo hopi bon pa 
tanto e doño di trabou como pa e 
trahadonan”. 
Mas aleu Ebby Schwengle a 
bisa cu e companianan grandi 


Ebby Schengle di 4Sure 


Pa Federacion Trahadonan di Aruba, 
e Protocol pa yega na introduccion 
di un pensioen general obligatorio, 
ta un meta grandi cu ta bay wordo 
realisa. Un meta grandi cu a wordo 
poni mas cu un decada pasa y cu si 
tur cos sigui riba e bon caminda, lo 
keda realisa dia prome di Januari, 
2012. 
Pa hopi aña nan a bin ta luchando 
pa e pensioen aki, pa duna algo na 
70% di e forsa laboral cu lo no tin 
nada otro cu e pensioen di biehes 
di Gobierno. 
“E Protocol aki sigur ta un 
bon noticia. Principalmente 
pasobra ultimo tempo den 
Dialogo Social ta wordo 
interpreta cu ta medida so ta 
bin pa tuma. Pero e momento 
aki, ta uno cu nos ta considera 
historico. Nos a firma pa un ley 
obligatorio di pensioen wordo 
introduci entrante 1 di Januari 
2012,” asina e sindicalista cu’n 
trayectoria largo den sector priva, 
sr. Rudy Geerman a expresa e 
atardi cu a firma e protocol riba e 
ley di pensioen obligatorio. 
Tambe el a haci un apelacion pa e 
minimo no bira e maximo, manera 


sa ta un custumber aki na Aruba. 
E sindicalista ta kere cu loke e 
partidonan a logra den Protocol, 
mester ta e base pa despues sigui 
crece y bira algo mas cu e 6% 
minimo cu e ley ta stipula, pa loke 
ta e contribucion na e fondo. 
Rudy Geerman a finalisa bisando: 
“Mi kier a felicita Prome 
Minister Mike Eman pa e 
logro aki… Kisas awe nochi cu 
nos a firma e acuerdo aki, hopi 
hende no ta mira e grandeza 
di e acuerdo aki, pero a lo largo 
nan lo bisa; “E dia ey, algun 
hende a haci un cos bon.” 


Rudy Geerman di FTA 


Tur e negoshinan cu tin den nan 
bestand ta bay wordo yama pa papia 
cu nan. “Nos ta saca e ofertanan di 
e companianan cu nos ta traha cu 
nan y ta lage e ora na e cliente mes 
pa dicidi cu cua compania e kier 
sera su Areglo di Pensioen”. 


Reaccionnan riba 
pensioen general 


di seguro a haci un campaña di 
conscientisacion pa basta tempo 
caba. Como broker nan ta cay bou 
di e halanan di e companianan di 
seguro aki. “Como broker nos tin 
diferente cliente pa hopi aña caba 
cu ya a wordo notifica di e ley nobo. 
Awor cu e ley ta bay bira un realidad 
nos ta yamando e companianan pa 
alerta nan riba e cambionan cu ta 
na caminda pa nan tene cuenta den 
nan presupuesto di 2012 e gastonan 
adicional cu esaki ta trece cu ne”. 

Lidernan di fraccion di Hulanda masha 
entusiama cu plannan di gobierno 


Lidernan di fraccion di Tweede 
Kamer di Hulanda a keda masha 
entusiasma y impresiona cu e 
plannan di gobierno di Aruba. 
Nan a keda menos di un dia riba 
Aruba, pero esaki tabata bastante 
pa a haya un bon impresion y 
comparti nan sentimentonan 
positivo riba tur loke gobierno 
di Aruba ta hacienda riba varios 
tereno. 


Asina Stef Blok (VVD) a comenta: 
‘Gobierno di Aruba tin plannan 
masha concreto pa desaroya e isla 
y economia di e isla. Nos a haya un 
bunita presentacion riba energia 
duradero, cooperacion cu TNO 
y Rietveld Academie, desaroyo y 
evolucion di aeropuerto. Tur esaki 
a mustra bon y energetico’. Blok a 
bisa di no sa ainda ki tempo e ta bek 
pa un siguiente reunion, pero si 
cu su colega Andre Bosman hunto 
cu e comision di Tweede Kamer di 
Relacionnan di Reino otro aña lo 
bishita e islanan y sin duda lo haci 
un bishita na Aruba. 


Alexander Pechtold (D66) a bisa 
cu e bishita p’e ta un reencuentro 
fantastico. 
‘Mi tey bek aki despues di algun 
aña. Mi a yega di bishita Aruba 
varios biaha tambe como Minister 
na 2005 y 2006. Loke cu a resalta 
awor ta e entusiasmo cu ta reina. 
Sigur tambe e bon cooperacion 
pa prome biaha entre e partido 
di gobierno y oposicion den 
Parlamento. Eaki ta haci e isla aki 
masha interesante. Bo ta mira cu 
Parlamento ta operando den forma 
dualistico y cu e mayoria no ta djis 
sigui loke gobierno ta bisa. Esaki ta 
hopi bon. Parlamento ta e organo 
mas halto den un democracia y 
mi a ripara cu proposicionnan 
di gobierno ta wordo amenda. 
Esaki ta un bon desaroyo y ta 
tene gobierno skerpi. Na Hulanda 
ta pasa mescos’. Pechtold a haya 
e bishita aki demasiado cortico, 
pero asina mes e ta hay’e algo bon 
pasobra diferente di su coleganan 
nunca a yega di bin aki ainda. “Pa 
un prome impresion, pa “fact- 
finding” e bishita aki tabata hopi 
bon. 
Na final Pechtold a felicita pueblo 
di Aruba cu su 25 aña di Status 
Aparte, cu su 25 aña di Parlamento, 


cu e Green Aruba Conference y cu 
e bishita Real. 


Jolande Sap (GroenLinks) a bisa di 
ta entusiasma pa loke ta e trabao 
cu gobierno a bin ta haciendo. 
‘Mi ta masha impresiona di loke mi 
a mira aki na Aruba. Loke mi ta haya 
masha bunita ta cu Aruba ta enfoca 
riba desaroyonan nobo, manera 
energia duradero, transicion di 
petroleo pa gas, inversion den 
energia solar, energia di biento y 
inverti realmente den e desaroyo 
social di e isla. Hopi hende mi 
tende bisa cu e ultimo añanan 
Aruba tabatin un bon desaroyo 
economico, pero cu e comunidad 
mes no a participa bastante den 
esaki y esaki ta loke e gobierno aki 
kier cambia. Renoba enseñansa, 
mehora e cuido, bin cu un programa 
di formacion social, tur esaki ta 
mustra necesario. Mi ta pa prome 
biaha aki y loke mi a haya bunita na 
e presentacionnan ta cu Aruba ta 
responde masha inteligente riba e 
cooperacion cu Hulanda. Esaki no 
ta solamente na bentaha di Aruba, 
pero cu hustamente pa Hulanda e 
ta interesante. E presentacionnan 


a mustra cu esaki por ta un entrada 
pa mercadonan den Latino America 
y cu ta den interes di Hulanda pa 
keda aprecia e relacion aki pa 
añanan largo’. 


Partner interesante 
Presidente di Tweede Kamer di 
Hulanda Gerdi Verbeet (PvdA) a 
bisa cu loke ta resalta ta cu tin un 
enorme energia na Aruba. 
‘Gobierno ta bezig cu tur sorto 
di plannan nobo y mi a haya 
esaki algo bon pa tende. Loke 
mi ta haya interesante ta cu si e 
plan di gobierno logra pa loke ta 
transiscion di petroleo pa LNG 
(Liquid Natural Gas) cu esaki ta 
un estimulo pa otro paisnan pa 
nan tambe haci uso di e tecnica 
aki. E cooperacion entre GasUnie 
y Aruba ta masha interesante. 
Esaki ta muestra di e extra balor 
di e paisnan den Reino cu ta traha 
hunto’. 
Tambe sra.Verbeet ta haya apertura 
di Cas di Europa algo fabuloso. ‘Ta 
bunita caba cu nos tin un hub den 
Latino America, pero cu Aruba ta 


orienta su mes tambe riba Europa 
ta ilustra cu Europa ta un partner 
interesante.’ 
Sra.Verbeet hunto cu su coleganan 
a papia cu miembronan di 
Parlamento. Riba esaki el a co- 
menta lo siguiente. 
‘Mi tabata mas biaha aki y awor mi 
ta mira un enorme inversion den 
democracia y esey ta algo bunita. 
Un gobierno fuerte mester di un 
Parlamento fuerte cu ta critico 
den haci su trabao di control, 
pasobra esaki ta loke e ciudadano 
merece. Den esaki mi ta mira cu 
Parlamento ta haciendo un trabao 
hopi bon. Mi kier a felicita boso cu 
boso Presidente di Parlemento. E 
ta un bon presidente y un persona 
masha agradabel.’ 
Banda di a papia cu Presidente 
Paul Croes sra.Verbeet a bisa di a 
papia cu tur otro lider di fraccion 
den un ambiente habri na unda 
varios asunto di atencion mutuo 
a keda discuti. Manera ora tin 
leynan cu ta regarda ambos pais 
con organisa esaki di tal forma pa 
por disctuti nan cu otro, tambe den 
Tweede Kamer. 

Profesor Saleh a tuma despedida 


Na Universidad di Utrecht a tuma 
lugar un ceremonia di despedida 
pa sr. Jaime Saleh, como 
profesor extraordinario ariba 
“Constitutioneel 
Koninkrijks- 
recht” na Universidad di Utrecht. 
Ela ocupa e katedra aki desde 
2006. 


E discurso di sr. Saleh a hiba 
e titulo “Staatsrechtelijk- en 
constitionele 
ontwikkeling 
in 
de caribische delen van het 
Koninkrijk één jaar na de opheffing 
van de Nederlandse Antillen” 
(Desaroyonan constitutional den 
e partinan Caribense di Reino, un 
aña despues di desmantelacion di 
Antianan Hulandes). 
Den su discurso sr. Saleh a analisa 
e fecha 10-10-10 ariba qua dia 
e desmantelacion di Antianan 
Hulandes a keda afectua: Curaçao 
y St. Maarten a bira pais autonomo 
den Reino, mientras cu e tres 
islanan Boneiro, Saba y St. Eusta- 
tius a bay forma parti di e systema 
gubernamental di Hulanda.mmm 


Sr. Saleh a bisa cu ora di papia 
ariba cambionan constitutional 
semper tabata tin algun tema cu 
ta domina e discussion. Esakinan 
ta derecho di autodeterminacion, 
autonomia, e principio di igualdad 
y principionan di bon gobernacion. 
Den su discurso sr. Saleh a papia 
extensivamente ariba e temanan 
aki; a duna un analysis historico 
y a bin cu hopi ilustracion di e 
situacion actual. 
Banda di e temanan aki na final di 
su discurso sr. Saleh a papia ariba 
cooperacion den Reino. Esaki 
segun sr. Saleh mester ta basa ariba 
entendimento, respet, tolerancia, 
confiansa y solidaridad, cu ta dirigi 
ariba un bon cooperacion cu otro 
ariba diferente tereno. E lasonan 
di amistad y union den Reino 
Hulandes mester ta un insentiva 
importante. 


Sr. Saleh a menciona cu minister 
pa Asuntonan di Reino sr. Piet 
Hein Donner den su carta di 15 di 
Juli 2011, cu un anotacion ariba e 
vision di Gobierno Hulandes ariba 
e futuro di Reino, a keda entrega 
na Tweede Kamer. E tempo a yega 
– segun e anotacion – pa clausura 
e pasado y cuminsa pensa ariba 
futuro. Na un manera claro y directo 
e anotacion ta papia di cu Reino tin 
futuro. Sr. Saleh a añadi cu e actual 
Gobierno di Aruba a desaroya un 
vision cla y positivo ariba Reino 
Hulandes como partner strategico. 
Ta en espera ainda ariba Curaçao 
y St. Maarten cu nan vision ariba 
Reino. 


Durante e recepcion na final di su 
discurso Sr. Saleh a ricibi for di man 
di Minister Plenipotenciario di 
Aruba sr. Edwin Abath un moneda 
conmemorativo di 25 aña di Status 
Aparte di Aruba como aprecio pa 
su trabao como professor y pa su 
contribucion na Reino Hulandes. 


Aruba a haya un baloracion hopi 
satisfactorio for di Fitch Ratings. 
E ultimo aki ta un compania cu 
ta haci un analisis profundo di 
e situacion financiero di un pais 
prome cu duna un evaluacion. E 
aña aki e baloracion di Aruba ta 
“Triple B” cu “Stable Outlook” pa 
2012 y 2013. 


Minister di Finansas a splica 
cu e ta hopi satisfecho y cu hopi 
orguyo di a mantene e rating di 
Fitch. ‘Y tur esaki teniendo na 
cuenta cu globalmente paisnan 
mundialmente 
ta 
pasando 
den momentonan hopi dificil 
financieramente.’ 
Prome Minister mr. Mike Eman 
a splica cu, e retonan financiero 
pa e paisnan rond mundo ta 
grandi, pasobra nan maneho y 
posicion financiero – economico, 
ta wordo husga door di ratings 
international y Aruba mescos cu 
otro paisnan rond mundo tambe a 
ricibi recientemente e bishita di 
Fitch Ratings. Eman: ‘Ora cu nan 
tabata na Aruba, nos a presenta 
na nan e desaroyo economico - 
financiero, e finanza publico di 
Pais Aruba, trabounan cu a wordo 
haci y pronostico pa futuro. Ta keda 
hecho cu Aruba a pasa den dos aña 
di crisis severo y dificil. Y nos a 
presenta esfuersonan cu nos a haci 
pa supera e crisis aki.’ 
E titular di Finanzas a remarca 
cu Gabinete Mike Eman tin un 
plan concreto con pa maneha un 


Fitch: Aruba ta mantene 
‘BBB rating y cu un bista 
stabiel ariba futuro 


pais y con pa soluciona e retonan 
grandi cu ta presenta nan mes di 
un manera proactivo, loke a forma 
parti di e deliberacionan interno na 
e comision di evaluacion. Gobierno 
ta traha incansabel pa e Arubiano 
por haya un miho porvenir, ora bo 
ta goberna transparente y cu un 
solo meta cu ta pa yuda e Arubiano 
semper bo lo yega na resultado 
positivo nan asina, Minister De 
Meza a remarca. 
E recuperacion economico im- 
precionante y e plan di inversion 
cu Gobierno ta dirigiendo a pisa 
remarcablemente den evaluacion. 
Economia di Aruba ta recuperando 
di un recesion severo cu e 
crecemento record di 10.5 na 2011. 
Esaki primeramente ta e resultado 
di e re-apartura di refineria Valero, 
como tambe resultadonan hopi 
positivo den turismo y ehecucion cu 
un plan ambisioso di proyectonan 
infrastructural y urbano. 
E perseverancia y confianza cu e 
gobierno nobo a sembra, cu su 
partnernan strategico tambe no 
a pasa sin cu e agencia a ripara. 
E revitalisacion di relacionan den 
Reino a contribui enormemente na 
e mantencion di nos rating cu un 
proyeccion stabiel pa futuro. Fitch 
a remarka cu e determinacion 
politico pa corregi e deficitnan 
financiero ta grandi. E resultado 
di e Dialogo Social ta un ehempel 
bibo con problemanan structural di 
caracter social-economico ta wordo 
resolvi di un manera structural. 


Sr. Panneflek a keda in- 
troduci na sr. Abath dor di 
Minister Plenipotenciario di 
St. Maarten sr. mr. Mathias 
Voges. 
Durante e bishita a inter- 
cambia opinion ariba e si- 
tuacion actual na Aruba, 
Hulanda y St. Maarten. 
Finalmente Sr. Abath a 
bisa sr. Panneflek cu den 
su funcion como Minister 
Plenipotenciario Suplente 
semper e por conta ariba e 
cooperacion di Aruba. 


Minister Plenipotenciario sr. Edwin Abath a ricibi bishita di Minister 
Plenipotenciario Suplente di St. Maarten sr. Richard Panneflek 

Recientemente a tuma lugar un 
conferencia cu ta trata registracion 
di avionnan offshore. Minister 
Otmar Oduber, kende ta encarga 
cu e parti di Transporte a dirigi 
su mes na esnan cu ta siguiendo e 
conferencia aki, tanto personanan 
local como internacional. 


El a duna di conoce cu den cuadro 
di esfuerzonan y maneho poni 
su dilanti for di comienzo di 
2010 pa loke ta trata registracion 
di avionnan, e conferencia aki, 
cu ta un iniciativa priva, ta hopi 
importante, mas ainda mirando cu 
tin un atendencia grandi di esnan 
cu ta traha den trust, abogadonan, 
huristanan, esnan cu ta traha den 
banking offshore y onshore cu a 
mustra un interes grandi pa e 
trabaonan cu Aruba ta haciendo. 
E mandatario tambe a indica 
cu di exterior a bin diferente 
persona pa mira kico Aruba ta 
haciendo y con ta mehorando 
e producto cu ta ofreciendo. 
Minister Oduber ta considera cu 
algo hopi importante den henter 
e proceso aki ta cu a percura, cu 
contrario na nos competidornan, 
pa ta asocia cu asociacionnan 
sumamente importante pa loke ta 
trata seguridad na Merca y Europa 
ora ta haci e tipo di registracionnan 
aki. 
Continuando Minister di Trans- 
porte a comenta tambe cu a tuma 
e decision di crece den e cantidad 
di servicionan cu Departamento 
di Aviacion Civil ta dunando na 
e momentonan aki, e no lo keda 
solamente na registracion, pero 
lo certifica pilotonan, personal y 
companianan, lo cual ta duna un 
angulo nobo na e industria aki. E 
aumento di actividadnan aki ta crea 
oportunidad di trabao pa hurista, 
abogadonan, 
trustkantoornan, 
banconan, etc cu lo por wordo en- 
volvi den e industria nobo aki. 
Registracion di avionnan na Aruba 
no ta un di esnan mas barata of 
mas facil, pero si un di e mihornan, 
caminda seguridad ta na promer 
lugar. Minister Oduber ta indica 
cu si Aruba kier competi cu 
competidornan e ora ta baha prijs, 
ta haci menos control, tin menos 
seguridad y asina ta bira mas 
barata pa esunnan cu ta registra, 
pero doñonan di avion no tin 


Minister Otmar Oduber: 


Registracion di avionnan 
ta crea oportunidadnan nobo 


seguridad cu di berdad nan avion 
a wordo inspecciona y controla 
manera debe ser. Banda di esaki 
tampoco por tin seguridad cu tin 
entrada na diferente continente 
di mundo. Aruba su registracion, 
cu e asociacionnan cu nos tin, 
practicamente ta haci posibel 
cu mundialmente nos ta haya 
reconocemento pa e forma con nos 
ta controla, inspecciona y controla 
nos avionnan cu ta registra akinan. 
Minister Oduber a bisa cu Aruba a 
scohe pa mantene e calidad aki, cu 
no a scohe pa bisa cu ta registra 
mil of dos mil avion y baha tur e 
standardnan, al contrario a scohe 
pa mantene nos nivel y asina sigura 
e categoria cu ICAO ta duna Aruba, 
cual ta hopi importante pa nos 
industria turistico. 


‘Nos ta sumamente contento di 
a tuma e decision di crece poco 
poco, no haciele abrupto y mi 
ta contento di bisa tambe cu pa 
luna di November nos ta bay tin 
un Departamento di Aviacion 
Civil cu ta bay ta completamente 
automatiza. Asina por eherce e 
trabao caminda cu esnan registra 
cu ta miembro por subi online 
y mira tur documento. E ta un 
innovacion cu Departamento di 
Aviacion Civil no a mira, mi ta 
calcula, den e ultimo 20 añanan’, 
Minister Otmar Oduber a duna di 
conoce. 


Ehecutivonan di Comlux, The 
Aviation Group a haci entrega di 
un avion Boeing 767 di exhibicion 
na Minister Otmar Oduber. 


E compania Comlux recientemente 
a registra un di su avionnan na 
Aruba y como muestra di aprecio e 
Presidente di e compania, Richard 
Gaona, e CFO, Joseph Huber y 
tambe David Colindres di IASO a 
reuni cu Minister Oduber. 


Comlux ta un compania di renombre 
mundial y ta realiza vuelonan priva 
caminda diferente presidentnan y 
ehecutivonan halto ta haci uso di 
nan servicio pa vuelonan oficial. 
E avion registra na nos isla a wordo 
pinta cu e colornan di nos bandera 


Comlux a registra 
prome avion na Aruba 


y sigur ta duna Aruba un mayor 
renombre den mundo di aviacion. 
Durante e reunion a papia riba 
entre otro di e posibilidad di 
registra mas di su avionnan na nos 
isla. Sr. Gaona y Comlux en general 
ta mira e oportunidad aki como 
algo hopi positivo, mirando cu e 
requisitonan y exigencianan pa 
registra avionnan na Aruba ta hopi 
halto y ta cuadra cu e calidad di 
servicio cu e compania ta ofrece. 


Minister 
Otmar 
Oduber 
ta 
sumamente 
satisfecho 
cu 
e 
resultadonan cu su maneho pa 
cu registracion di avionnan ta 
dunando y ta sigur cu den futuro 
lo mira mas resultadonan positivo 
pa desaroyo di Aruba. 


Ministerio di Turismo, Transporte 
y 
Labor 
conhuntamente 
cu 
Departamento di Labor y Inves- 
tigacion lo sali pa promer biaha 
cu un Encuesta di Forsa Laboral 
na Aruba. 


Entre 31 di October 2011 te cu 27 
di November 2011 encuestadornan 
lo ta pasando den barionan na 
Aruba na adresnan selecciona den 
un forma cientifico, pa colecta 
informacion tocante nos Forsa 
Laboral na Aruba. 
E meta prinicipal di e encuesta 
aki ta pa haya un bista mas 
completo y actual posibel di nos 


mercado laboral pa aña 2011. Pa 
medio di e Encuesta Forsa Laboral 
informacion valioso manera ca- 
racteristicanan di trahadornan, 
hendenan desemplea y hendenan 
economicamente no activo den 
nos comunidad lo wordo colecta. 
Pa medio di e informacionnan aki 
caracteristicanan di nos mercado 
laboral lo por wordo analisa mas 
profundo. 
Hayando un bista mas profundo 
riba nos mercado laboral lo yuda 
pa bin cu maneho mas specifico 
pa asina por cumpli cu e necesidad 
riba nos mercado laboral. Tambe 
pa medio di e encuesta aki lo haya 


un mihor bista riba e participacion 
di hende muhernan den e proceso 
laboral, trahadornan extranhero y 
e nivel di educacion di nos forsa 
laboral. 
Un indicator sumamente impor- 
tante, si no ta e mas importante, 
cu lo wordo colecta y determina 
pa medio di e encuesta aki ta e 
nivel di e desempleo total aki na 
Aruba y e nivel di desempleo bou 
di e hobennenan (15-24 aña) pa aña 
2011. Asina por haya un bista con 
nos mercado laboral y economia a 
desaroya e ultimo aña. 


Promer encuesta di Forsa Labora na Aruba 

E ambiente durante apertura 
oficial di Europahuis tabata mas 
cu bon. E atendencia tabata masal 
y Comisario di Union Europeo 
Piebalgs a dirigi palabra na e publi- 
co presente. El abisa di ta contento 
di ta na Aruba. Prome cu a bay over 
na e apertura oficial Comisario 
Piebalgs a firma un documento 
hunto cu Minister Dowers den 
cua ta stipula cu Union Europeo 
ta duna Aruba e suma di 22 miyon 
florin pa mehora enseñansa. 


Prome cu Union Europeo a yega na 
e acuerdo pa Aruba haya e suma di 
placa aki pa cua a haci un peticion 
algun aña pasa caba, tabatin varios 
estudionan haci riba pais Aruba. 
Mester a yega na un hustificacion 
pakico Aruba ta bin na remarke pa 
haya e suma aki. 
Asina a traha un descripcion di 
nos structura estatal, nos maneho 
general y financiero en particular. 
Mester bisa cu e maneho visionario 
di e gobierno actual a duna e 
empuhe necesario pa por a haya e 
placa aki. 


Den e documento SPD (sigle 
programming document) cu a 
wordo firma ta poni claramente 
cu gobierno di Aruba tin un vision 
realistico pa futuro, tambe cu 
gobierno su maneho ta coincidi cu 
e vision di Union Europeo cu ta 
comparti nos pensamento cu mester 
inverti mas den enseñansa. 
E tres areanan di prioridad ta un 
sosten di sociedad mas amplio pa 
Enseñansa, calidad di e trabao di e 
educador y un acceso universal na 
educacion 


Un punto importante den e docu- 
mento ta cu Aruba kier fortifica 
su lazonan cu su dos partnernan 
principal, Reino Hulandes di 
un banda y Union Europeo di e 
otro banda. Gobierno di Aruba 
actualmente ta trahando riba un 
strategia pa Reino Hulandes y a 
tuma un interes mas activo den 
e actividadnan di Union Europeo. 
Dus Aruba a expresa un interes den 
voluntariamente adopta partinan 
di e logronan comunitario. 


Comisario Europeo Piebalgs 
ta regala Aruba 22 miyon 
florin pa Enseñansa 


Despues cu Parlamento a trata 
e ley y pasa esaki den un forma 
unanime, a toca turno na Prome 
Minister Mike Eman pa pone su 
firma bou di e ley di Formacion 
Social. 


E ley di Formacion Social ta 
parti di vision di Gobierno pa 
yuda hobennan cu ta desviando 
di e caminda recto y ta coriendo 
riesgo di cay den e garanan di 
criminalidad. Un desaroyo negativo 
cu no ta sirbi ningun hende, sigur 
no e hoben mes y su famia. Cu e 
pensamento con trece cambio den 
esaki y e vision su dilanti Prome 
Minister Eman a cuminsa traha 
riba un ley cu ta duna e hobennan 
den situacionnan marginal un di 
dos chens den bida. A papia cu hopi 
hende y a encontra hopi obstaculo. 
A convence hopi hende y a surpasa 
bareranan den caminda. Hulanda 
a duna su palabra di lo yuda y 
MariniersKazerne cu danki na 
empeñonan di Eman mes tambe a 
keda Aruba, a duna su aporte. 


Prome Minister Mike Eman a firma ley Formacion Social 


Kico e ley di Formacion Social ta 
encera. Pa trece un claridad ariba 
esaki a tene un entrevista cu Omar 
Harms, funcionario ehecutivo di 
Ministerio di Asuntonan General 
riba e ley Formacion Social. 


Omar Harms ta un di e personanan 
cu a traha duro e ultimo lunanan 
riba formulacion y den busca 
consehonan riba e ley Formacion 
Social cu a pasa unanimamente 
den Staten di Aruba. Un alivio pa 
hopi hende, pero sigur pa Omar 
Harms kende awor por bay over na 
ehecucion di e ley aki. Hobennan 
masculino ta bay wordo recruta y 
pronto e proceso ta cuminsa cana. 
Riba e pregunta cuanto tempo 
tin trahando riba e ley aki, Omar 
Harms a contesta cu esaki tabata 
un proceso cu a tuma hopi tempo, 
pasobra mester a tene cuenta cu 
hopi aspecto. Tin varios asunto 
(legal) envolvi y tur a bin cu nan 
retonan cu no a haci e trabao facil. 
Sigur no den cuminsamento ora 


mester a cuminsa cu solamente 
un vision y un deseo ferviente 
di Prome Minister pa logra e 
obhetivo aki. Pero ora e vision y 
deseo tey y tin hendenan motiva 
ta traha, semper ta yega na un fin 
satisfactorio. E idea tras di e ley 
social aki ta un pensamento basico 
di Prome Minister Eman. E ta 
trahando cu alma y cuerpo pa di 
tur forma tur hende riba e isla aki 
bay hunto dilanti. 
Minister President Eman a hinca 
hopi tempo y pasion den e ley aki. 
‘Nos cu sa cuanto obstaculo a wordo 
kita di caminda pa por a yega asina 
leu cu e ley awe ta den ehecucion 
ta super satisfecho’. A puntra sr. 
Harms con comunidad ta responde 
riba e ley aki y con e envolvimento 
ta. El a conta nos cu cada biaha algo 
sali den prensa riba e ley social aki, 
mesora e mes, MariniersKazerne y 
secretarianan di Prome Minister ta 
wordo bombardea cu yamadanan 
y tin biaha hendenan ta bin te 
Bestuurskantoor pa wak con leu 


tur cos ta. Esaki ta nifica cu e 
proyecto aki ta biba grandemente 
den pueblo. Mayoria hende cu ta 
yama ta mayornan di hobennan 
cu mester di un ayudo pa nan 
yiunan. Nan mester di e guia aki. 
Omar Harms a bisa tur yamada ta 
positivo y tambe tin hende ta bin 
cu proposicionnan dilanti. Tur ta 
wordo teni cuenta cu nan. For di 
e response aki por conclui cu e 
proyecto lo bira uno exitoso. 
Un pregunta cu ta bin dilanti varios 
biaha ta pakico hobennan femenino 
no ta wordo yama den e prome 
grupo. E contesta ta simpel, asina 
Harms a splica. E ta un cuestion di 
infrastructura. Esaki no kier men 
cu no ta trahando riba un solucion 
pa esaki. Pero, un camina mester 
a cuminsa. 

Minister President Mike Eman y 
Minister di Asuntonan Interior di 
Hulanda Piet Hein Donner a tene 
un conferencia di prensa riba e 
resultado di investigacionnan 
cu a wordo haci dor di WODC 
(Wetenschappelijk Onderzoeks- 
en Documentatie Centrum). 
E mesun dia e raport aki titula 
“De staat van bestuur van Aruba” 
a wordo entrega respectivamente 
na Parlamento di Aruba, Eerste y 
Tweede Kamer di Hulanda. 
E raport ta confirma e vulne- 
rabilidadnan structural cu tin den 
gobernacion di Aruba manera 
señala 
durante 
gobernacion 
anterior. Tambe WODC ta reconoce 
e intentonan di Aruba pa soluciona 
e problemanan den forma struc- 
tural manera cu ta poni den e 
nota di maneho “Bestuurlijke 
Vernieuwing”. Hulanda lo keda 
sostene Aruba den futuro den 
mehora e calidad di gobernacion 
y aplicacion di ley. 
Investigacion riba gobernacion 
di Aruba a bin dor di un acuerdo 
conhunto cu Minister President 
di Aruba a haci cu e secretario 
di estado di e tempo ey sra. Ank 
Bijleveld ariba 25 di November 
2009 na Den Haag. Motibo pa e 
investigacion ta un cierto cantidad 
di señal di e gobernacion anterior 
cu ta mustra cu na Aruba riba te- 
reno di ‘bon gobernacion’ tin hopi 
asunto cu mester haya atencion y 
mester wordo mehora. 
E investigacion ta cubri e analisis 
di varios raport, estudionan riba 
aplicacion di ley den mas di 20 
cuestion chikito y grandi riba di- 
ferente tereno di maneho y 86 
combersacion cu informantenan 
clave. 


WODC ta conclui entre otro cu 
Aruba tin problema dor di ta un 
comunidad chikito. Esaki den 
sentido cu e falta di calidad y 
capacidad, e distancia cortico 
entre Gobierno y comunidad, e 
polarisacion politico, cu tur tin 
influencia riba un bon gobernacion 
y e calidad di gobernacion. Por 
papia 
di 
vulnerabilidadnan 
structural den gobernacion y e 
aplicacion di ley na Aruba. Esaki 
ta dor di e combinacion di trato 
preferencial y e uso incorecto 
di espacio di evaluacion di parti 
di 
gobernantenan, 
mientras 
Parlamento y otro instancianan 
cu mester garantisa un bon 
gobernacion no ta duna suficiente 
oposicion. 
WODC ta yega na e conclusionnan 
aki dor di a scrutina tres categoria 
di poder di intervencion di 
gobernacion di Aruba: destaho 
publico, prolongacion di permiso y 
e maneho di personal di Gobierno. 
Dentro di e tres categorianan aki 
WODC a topa cu violacionnan di 
aplicacion di ley y regla of actonan 


cu a trece presion cu ne. Esaki sigur 
den e gobernacion anterior. Aunke 
cu WODC no ta duna su opinion riba 
e grado di veracidad di e diferente 
cuestionnan, investigacion ta mu- 
stra cu e sorto di problemanan 
señala tabata constante y cu esaki 
tabata bay man den man den duna 
cierto trato preferencial. Segun 
e investigadornan esaki parcial- 
mente tin como splicacion e uso 
incorecto di espacio pa evaluacion 
di aplicacion di ley y reglanan. 
Esaki a resulta di ta asina den caso 
unda: 
(a) criteria pa desvia e reglanan di 
destaho publico no a wordo atendi 
mas leu y unda no tin un procedura 
pa duna un destaho bou man (b) 
clausulanan estricto, por ehempel 
den realmente manda hende bek 
ora nan permiso a caduca, no tin 
un maneho fiho of bastante fiho 
ora den duna permiso creando di 
e forma aki listanan di espera di 
añanan cu consecuencia di hopi 
‘casonan doloroso’ cu ta hustifica 
desviacion (c) ta surgi mezla di 
funcion. 


WODC raport ta señala cu Gobierno Hulandes 
tin pleno confiansa den Gabinete Mike Eman 


Varios mehoracion 


Den un reaccion conhunto Prome 
Minister di Aruba Mike Eman y 
Minister Donner di Asuntonan 
Interior di Hulanda ta duna di 
conoce cu e echo cu durante e 
gobernacion actual ya caba varios 
mehoracion a tuma lugar na Aruba 
riba diferente tereno, ta muestra 
di un liña cresciente di atencion 
y conscientisacion di Gabinete 
Mike Eman den interes di un bon 
gobernacion y un aplicacion di 
ley solido. Ta keda primeramente 
na Gobierno di Aruba pa duna 
contenido na e recomendacionnan 
den e rapport aki. Gobierno di 
Aruba a cuminsa caba na mehora 
algun punto di atencion. E laboran- 
do ariba rapport Calidad. Gobierno 
mientrastanto a traha riba un nota 
di maneho formal di gobernacion, 
“Bestuurlijke Vernieuwing”, ma- 
nera stipula den e programa di 
gobernacion. Tambe Gobierno 
a cuminsa cu implementacion 
di e cambionan propone den e 
documento y ampliacion di legis- 
lacion y otro medidanan. Asina a 
instala un “Taskforce Integriteit 
Openbare Sector (TIOS)”. Otro 
asuntonan cu ta bay wordo ehecuta 
ta un Conseho Arubano pa Maneho 
di Gobierno y legislacion pa entre 
otro regla financiamento pa par- 
tidonan politico. Banda di esaki 
tin reorganisacionnan tumando 
lugar den algun departamentonan 
importante cu tin como meta 
mehora e organisacion admini- 
strativo. 


Gobierno di Aruba ta reconoce 
e puntonan di atencion manera 
menciona den e raport di WODC. 


Buki ‘Aruba Ariba’ 


Minister Plenipotenciario sr. Edwin Abath a ricibi un ehemplar 
di e buki ‘Aruba Ariba’ for di man di escritor y fotografo di e buki 
sr. Theo Knevel. E buki ta contene diferente potretnan di nos isla 
y cu informacion na Ingles. Sr. Knevel a conta cu a tume dos dia 
pa saca tur e potretnan. Hopi potret ta saca for di un avion y 
asina dunando un bista otro ariba partinan di Aruba. Sr. Knevel 
a bisa di ta contento cu e buki a resulta un exito grandi, mas 
aun cu un parti di e recaudacion di benta ta bai pa Fundacion 
Papiamente y nan proyecto nobo Buki Bum cu ta pa stimula 
lesamento bou di mucha. 
Sr. Abath a gradici sr. Knevel pa e bunita ehemplar di e buki y 
a felicita sr. Knevel cu e bunita trabao. Un buki cu sin duda ta 
duna un impresion diferente y atractivo di e sitionan turistico y 
historico di nos isla Aruba. 

Ariba invitacion Prome Minister 
Eman, 
señora 
Doina 
Eman, 
Minister Plenipotenciario Jocelyne 
Croes, consehero Michele Brooks 
y embahadora di Reino na Merca 
sra. Renee Jones-Bos a atende e 
desweracion di e monumento pa 
dr. Martin Luther King jr. 
E ceremonia tabata uno hopi 
conmovedor. Presidente Mericano 
Barack Obama a duna un discurso 
den cua el a elogia e activista di 
color pa su lucha pacifico incan- 
sabel y pa su determinacion y 
vision. E motibo cu awe murayanan 
a bin abou y cu intolerancia a bira 
menos ta danki na e lucha di Martin 
Luther King jr. 


Prome Minister di Aruba a presenta 
un lectura na Harvard University, 
Kennedy School of Government, 
cu tabata tin como titulo “Smart 
Growth and Wellbeing, A small 
Scale Example of Transforming 
Purpose”. 
Prome Minister Eman ta trans- 
formando liderazgo na Aruba: 
progreso social-economico basa 
riba creacion di consenso nacional 
(Dialogo Social) cu ta sostene 
crecemento inteligente, capaz pa ta 
prepara pa e desafionan enorme pa 
por logra prosperidad duradero. 


Den su discurso Prome Minister 
Mike Eman a ilustra e vision di 
su Gobierno. Progresando pa 
40% di energia alternativo, in- 
vertiendo placa y esfuerso den 
metanan comun y infrastructura, 
enfocando riba transformacion 
ecologico, eficiencia energetico 
y di recursonan eleva, tecnologia 
renobabel y di emision di car- 
bon abou y infrastructura, pro- 
piedadnan publico, adaptacion cli- 
matico y rehalse ecologico. 
Un cambio for di un periodo 
largo di expansion di capacidad 
hotelero, pa un periodo cu enfoke 
riba 
inversionnan 
duradero 
den renobacion di ciudadnan, 
bisindarionan, inclusion di e ciu- 
dadano y bienestar general. 
E vision ta uno di “un dushi Aruba 
pa su ciudadanonan biba, ta un 
dushi Aruba pa comparti cu su 
bishitantenan”. Un renobacion 
den e sentido di espacionan 
publico, institucionnan publico y 
di propositonan comun. Skolnan, 
espacionan berde, parkenan, cen- 
tronan di recreacion, facilidadnan 
deportivo, bibliotecanan, museo- 
nan, transportacion publico, mer- 
cadonan local, espacionan liber 
y festivalnan comunitario. Cu 
programanan nacional manera, 
“Bo Aruba” y “Bo Bario”, Aruba 
ta pegando e blokinan fisicamente 
y socialmente pa un calidad di 
bida eleva y di un vision nobo di 
participacion social. Teniendo e 
balans entre e dos dimensionnan 
vital aki ta loke ta significa ta 
un ser humano. Esaki ta ba- 
lans cu a keda perdi den nos 
bida, nos institucionnan y nos 
economianan. 


Un compromiso na mehoracion 
den infrastructura, KLM y Carnival 
Cruise Lines a mustra boluntad pa 
bolbe bek e isla. Mientras gobierno 
ta construyendo relacionnan den 
exterior, e tabata trahando inter- 
namente entre otro pa stabilisa e 
sistema di pensioen, reorganisa 
servicionan publico y inverti den 
e sistema di salubridad. 


A inicia un esfuerso grandi di 
renobacion urbano den areanan di 
Oranjestad y San Nicolas. 


Durante di su bishita di trabao na 
Merca Prome Minister Mike Eman 
y Patrick Doherty, Director di 
“Smart Strategy Initiative” di e 
prestigioso “New America Foun- 
dation” (NAF) a firma un MOU 
na Washington, aspirando asina 
pa haya un strategia nacional pa 
promove durabilidad na Aruba. 
Aruba y NAF, hunto cu otro part- 
nernan manera TNO lo diseña y 
implementa un strategia nacional 
di prosperidad duradero cu un 
alcanse amplio cu ta inclui maneho 
social, economico y di energia. 
E meta principal ta pa promove 
“smart growth” na Aruba cu ta 
hisa e calidad di bida di e Arubiano 
y ta haci Aruba mas agradabel 
tambe pa su hopi bishitantenan. 


President Dwight Eisenhower y 
tin como meta pa crea y fortifica 
partnership entre Merca y comu- 
nidadnan rond mundo pa medio 
di cooperacion municipal, com- 
prension cultural y desaroyo y 
actividadnan economico. 
Una bez cu Prome Minister Eman 
tabata na Miami e tabata tin un 
encuentro ameno cu studiantenan 
Arubiano y a intercambia di idea 
riba e crecemento economico di 
Aruba. E studiantenan den dife- 
rente ramo a trece nan opinion y 
nan pensamento dilanti. Tambe 
nan a trece sugrencianan concreto 
dilanti cu nan ta pensa cu lo por 
yuda Aruba ainda mas. Prome 
Minister a scucha cu atencion. 


Promer Minister cu bishita exitoso na Merca 


Promer Minister Mike Eman a realisa un bishita di trabao hopi exitoso 
na Estados Unidos. Durante su bishita sr. Eman a tene un discurso na 
Universidad di Harvard, Organisacion di Estadonan Americano OAS y 
e presencia e desvelo oficial di monumento pa dr. Martin Luther King 
na Washington. 


The Organization of American 
States (OAS) a tene un discusion 
di mesa rondo na unda Prome 
Minister Mike Eman a tuma parti 
na dje. E tema di e discusion aki 
tabata Paz y Seguridad. 
E discurso di Prome Minister 
tabata bon, impresionante y den 
palabranan cla Eman a indica cu 
e isla chikito Aruba ta dispuesto 
pa coopera cu Reino y cu paisnan 
bisiña pa di e forma aki garantisa 
nos seguridad y tambe e seguridad 
di nos bisiñanan. Eman a bisa 
cu e ta di opinion cu tur pais na 
mundo, sea e ta un isla chikito of 
un pais grandi mester traha hunto 
y contribui di e forma aki na nan 
seguridad y di otronan. 


E plan ta dirigi den intrega 
energia duradero, smarth growth 
(crecemento inteligente) y un otro 
enfoke pa loke ta turismo dura- 
dero. 


Sister city 


Prome Minister Eman a reuni 
cu alcalde di Miami sr. Tomas 
Regalado y representante di Estado 
Carlos Lopez Cantera pa papia riba 
e posibilidadnan pa Aruba forma 
parti di e programa “Sister City” 
na unda varios ciudad na mundo ta 
participa. Un aliansa asina ta trece 
beneficio so pa Aruba. 
E programa “Sister Cities” a wordo 
funda mas di 50 aña pasa dor di 
➞ 

Intencion tabata pa dia 28 di 
augustus devela e monumento 
riba e mesun dia cu King a duna su 
famoso discurso, pero pa motibo di 
orcan Irene esaki a keda posponi 
na luna di October. 
Prome Minister di Aruba Mike 
Eman a haya un invitacion di 
miembro di Congreso Donald 
Payne (D) pa un desayuno pa papia 
riba e desaroyonan asombroso di 
Aruba. Pa e reunion aki Payne a 
invita diferente otro miembro di 
Congreso pa ta presente. Entre 


nan miembronan di Congreso sra. 
Christensen di US Virgen Islands 
y sra. Lee di Texas. 
Caribbean Caucus ta un poder 
supremo den tuma decisionnan 
na Merca. A splica Prome 
Minister Eman cu ta esencial pa 
tin diferente sorto di relacion cu 
Congreso mirando e importancia 
di Merca cu Aruba pa loke ta 
turismo, comercio y seguridad. 
Den e liña aki ta importante pa 
Aruba pa tin amigonan cu por sali 
na nos defensa y compronde nos 
interesnan. 


Su Mahestad Reina Beatrix a 
haci apertura oficial di e GATE 
Terminal di GasUnie cu ta situa 
riba e Maasvlakte na Rotterdam. 
Minister de Meza tabata presente 
na e ceremonia special aki na unda 
hunto cu Minister Plenipoten- 
ciario di Aruba Edwin Abath y 
Minister Maxime Verhagen di 
Asuntonan Economico. 


E proyecto GATE (Gas Access To 
Europe) ta e prome terminal di 
importacion pa LNG (Liquefied 
Natural Gas) na Hulanda y a wordo 
desaroya pa GasUnie NV y Royal 
Vopak. E motibo pa desaroya un 
terminal di gas como un punto 
di distribucion independiente pa 
energia pa companianan Europa 
ta e demanda cresciente pa gas 
natural cu tin un produccion di 
gas cu ta birando menos den nort 
west Europa. E proyecto aki ta 
un inversion enorme cu ta haci 
di Hulanda un centro di gas di 
Europa. Banda di Hulanda mes 
paisnan manera Inglatera, Spaña 
y Noruega ta e promenan pa haci 
uso di e centro di distribucion di 
gas aki. 
E bishita di Minister di Finanza, 
Comunicacion y Energia Mike 
de Meza na Hulanda a wordo 
completamente caracterisa dor di 
su asina yama “agenda di energia”. 
E mandatario hunto cu su con- 
sehero Frank Hoevertsz y Freddy 
Rafine tabata tin encuentronan 
intenso cu companianan cu ta 
importante pa Aruba. Asina 
Minister de Meza a papia caba cu 
e institucion Carrensol “Carribean 
Energy Solutions” cu ta duna 
sosten na companianan cu ta 
genera nan propio energia pa yuda 


nan den optimalisa nan trabao 
y haci’e uno duradero y mas 
eficiente dor di haci uso sabi di 
tecnologianan nobo. E compania 
aki ta enfoka grandemente riba 
islanan Caribense cu ta depende di 
nan mes pa nan produccion di awa 
y coriente. 
Tambe Minister de Meza tabatin un 
encuentro cu director di Energie 
Beheer Nederland na unda varios 
aspecto interesante a wordo discuti. 
Cu director general di GasUnie cu 
den e añanan nos dilanti ta di sumo 
importancia pa Aruba mescos 
tambe cu e director di TNO cu 
pronto ta establece su mes na Aruba 
cu un centro di estudio. Minister 


de Meza ta hincando masha hopi 
esfuerso pa yega na un reduccion 
di dependencia di combustibel 
fosil. Esaki ta bay man den man 
cu reduccion di tarifa di awa y 
coriente. Baha independencia di 
combustibel fosil aparte di ta un 
deseo pa spar nos medio ambiente, 
e ta un necesidad tambe mirando cu 
prijsnan di petroleo riba mercado 
mundial ta sigui subi y cu un dia e 
petroleo ta caba. Esey mes ta motibo 
pakico na Aruba tambe ta trahando 
den forma acelera pa bay over riba 
uso di gas likido natural den tanto 
Valero como WEB. Intencion ta cu 
na 2013 Aruba tambe ta dispone 
di suministro di gas likido (LNG). 
Pa haci un comparacion, e tubonan 


di gas cu lo core entre Valero y 
WEB ta cubri un distancia di 10 
kilometer. GasUnie ta haci uso di 
no menos cu 40.000 kilometer di 
tubo pa transporta gas. 
Durante e ceremonia di inaugu- 
racion di e proyecto GATE, 
Minister de Meza a combersa cu 
Minister Verhagen, hunto cu CEO 
di GasUnie Paul van Gelder y tambe 
cu ehecutivonan di GasUnie Piet 
Kager y Ulco Vermeulen. Nan tur 
a sigura e Minister Hulandes cu e 
proyecto di Aruba ta un “rock solid 
investment”! 


Apertura di GATE “Gas Access To Europe” 

Promocion ariba delinquencia 
bou di hobennan 


Sra. Hellen van der Wal a promeve 
na “Vrije Universiteit” di Am- 
sterdam como doktor den ley. 
Presente na e ocacion aki tabata 
Minister 
Plenipotenciario 
sr 
Edwin Abath y sra. Dynia Abath- 
Muller. Tambe presenta tabata 
presidente di Raad van Advies sr. 
mr. Arie Swaen. Sra. Van der Wal 
a promove ariba su tesis doctoraal 
“Jeugdigen in Aruba: hoe worden 
ze (niet) delinquent? (Hobennan 
na Aruba: Con nan ta bira (of no) 
un delinquente? 


Den su investigacion Hellen van 
der Wal a traha a base di e Tratado 
Internacional pa Derecho di Mucha 
cu desde 2001 a keda ractifica dor 
di Aruba y a busca na mira na 
posibel elementonan pa un asina 
yama “verdragsconforme bena- 
dering” di delinquencia hubenil 
na Aruba. Den e tratado ta para 
cu e importancia di e mucha den 
tur aspecto cu ta regarda e mucha 
mester ta prioridad number un. 
Mas concreto Hellen van der Wal 
a haci un inventarisacion bou di 
hobennan pa haya un bista cla ariba 
nan ambiente. Asina e a bin nota cu 
e porcentahe di hobennan Arubano 
cu ta haya nan cu delinquencia ta 
den e mesun porcentahe compara 
cu Hulanda. Tambe e diferente 
entre mucha homber y mucha 
muher na casi igual cu Hulanda. 
Na Aruba tin hopi hoben ta nan so 
na cas despues di scol; e porcentahe 
di “drop-out” bou di hobennan 
na Aruba ta halto; e resultado pa 
loke ta trata enseñansa ta indica 
cu mester bin un investigacion pa 
mehoracion di e prestacion y un 
reforma drastico di enseñansa. 
Tambe lo mester bin mas atencion 
den actividadnan di tempo liber. 


Tambe sra. Van der Wal a constata 
cu hopi hoben ta confronta 
problemanan psychosocial y pesey 
e parti di yudansa professional 
mester mas atencion. na Aruba. 
Un aspecto importante di e inves- 
tigacion di sra. Van der Wal ta cu 
e ta contene hopi instrumento cu 
Gobierno por usa pa stipula nan 
maneho pa preveni delinquencia 
hubenal. 
Minister 
Plenipotenciario 
sr. 
Edwin Abath y sra. Dynia Abath- 
Muller a felicita sra. Hellen van 
der Wal despues cu ela haya su bul 
como doctor. Sr. Abath a trece na 
memoria cu e conoce sra. Van der 
Wal di tempo di Minister di Husticia 
sr. Watty Vos q.e.p.d. Durante e 
periodo ey sr. Abath y sra. Van der 
Wal a entama plannan pa bin cu 
un asina yama “jeugdbeleid” na 
Aruba. 


Hellen van der Wal a traha na 
Stichting 
Televisie 
Academie 
TELEAC despues di su estudio di 
periodismo y ley na Utrecht. 
Na 1990 Hellen a regresa Aruba 
unda ela traha diferente trabao 
den Ministerio di Husticia, hefe di 
maneho na Directie Openbare Orde 
en Veiligheid, advisor di Minister 
di Husticia y na Cuerpo Policial. 
Na 2001 ela keda nombra como 
secretaris na Raad van Advies. 
Hellen van der Wal pa basta tempo 
tabata tin dedicacion pa derecho- 
nan di mucha. Na 1999 e tabata co- 
fundador di Fundacion Arubiano 
Kinder- en Jeugdtelefoon. Na 2007 
Hellen van der Wal a keda nombra 
como representante Caribense den 
NGO Advisory Council for follow 
up to the UN Secretary General’s 
Study 
on 
Violence 
Against 
Children. 


Den un forma sorprendiente e team di baseball di Hulanda a logra 
bira campeon mundial na Panama. Den e seleccion di Hulanda 
tin cuater Arubiano: Shawn Zarraga, Xander Bogaerts, Danny 
Rombley y Dwayne Kemp. 
E hecho aki a domina e noticia na Hulanda cu ta uno historico: 
pa prome biaha un pais Europeo a bira campion mundial di 
Baseball. 
E homenahe pa e seleccion Hulandes lo tuma lugar mas laat den 
November, ora cu mayoria di e hungadornan por ta presente na 
Hulanda pa esaki . 


Na Schiphol tabata tin un multitud grandi di famia y fanaticonan 
a bin encontra e hungadornan. Tabata tin presencia di hopi prensa 
Hulandes na Schiphol pa e cobertura di e yegada di e hungadornan. 
Tambe presente tabata directora di Cas di Aruba sra. mr. Desirée 
Croes y minister plenipotenciario di Curaçao sr. Sheldry Osepa y 
representantenan di e Bond di Baseball di Hulanda, KNBSB. 
E team cu a bula pa Hulanda ta consisti di e hungadornan cu ta 
biba na Hulanda. Otro hungadornan di e seleccion a bai di Panama 
directo pa Merca of pa nan pais natal sea Curaçao of Aruba. 
Un cantidad grandi di prensa Hulandes tabata presente pa capta e 
momento aki, cu ta uno historico: pa prome biaha un pais Europeo 
a bira campion mundial di Baseball. 


Un di beisbolista Arubano Dwayne Kemp a keda ricibi cu masha 
fanfaria dor di hendenan di su bario na Rotterdam. Su tata Adonis 


Team di baseball di Hulanda 
campeon mundial 


Kemp, un tempo tambe un beisbolista conoci kende na 1996 a 
hunga cu e team Hulandes den Weganan Olimpico. Bisiñanan 
orguyoso a dorna e caya cu bandera y blaas cu un spandoek grandi 
cu e teksto “Bon bini na cas Dwayne, pabien campeon mundial”. 
Kemp di 23 aña y su compatriota Danny Rombley ta un di e 
poco internacionalnan cu ta hunga den e competencia Hulandes 
(Neptunus). Dwayne tabatin un carera prometedor su dilanti na 
Merca ora cu un lesion persistente a pone cu e mester a pone un 
paro na esaki. Mientrastanto el a cura y cu e titulo di campeon 
mundial den man e ta spera di haya un oferta atrobe di Merca. El a 
haya un yamada di Prome Minister Eman pa felicite cu su exito. 

Rachel Kraaivanger a termina 
estudio pa logopedista 


Minister Plenipotenciario sr. Edwin Abath a ricibi na Cas di Aruba sra. 
Rachel Kraaivanger, su partner sr. Edmond de Cuba y nan yui homber 
Aaron de Cuba. 
Motibo pa e bishita ta e hecho cu Rachel a termina cu exito su estudio di 
logopedia na Hanze Hogeschool na Groningen. 
Su titulo di Bachalor of Health ta e clausura di su estudio di 4 aña y mei. 
Su tesis final tabata un investigacion na uso di e “pulse oximeter”. 
Actualmente sra. Kraaivanger ta trahando na un “verzorgingshuis” na 
Amsterdam y ta val in na Groningen, unda e ta biba. 


Minister Plenipotenciario sr. Abath a haci entrega di un bunita regaldo 
na sra. Rachel Kraaivanger pa cu ela termina su estudio cu exito y a desea 
Rachel tur clase di exito den su carera como logopedista. 


S T U D E N T E N PA G I N A 


Ismara Rosel a termina 
estudio pa enfermeria 


Minister Plenipotenciario sr. Edwin 
Abath a ricibi bishita di sra. Ismara 
Rosel cu a caba di termina su estudio 
pa enfermeria cu exito na Fontys 
Hogeschool na Eindhoven. 


Ismara a cuminsa cu su estudio na 
maart 2009. Prome cu su estudio 
na Hulanda Ismara a atende EPB pa 
su estudio “verzorging” niveau 2 y 
despues a sigi pa niveau 3 na EPI 
na Aruba. Na Curaçao ela caba su 
estudio di enfermeria ariba nivel 
di MBO. 
Pa motibo di su MBO na Curaçao 
Ismara por a sigi un trajecto mas 
cortico na Fontys. Na Maart 2009 
e mester a cuminsa cu su estudio, 
pero na yegada na Hulanda ela bin 
tende cu e estudio lo cuminsa te cu 
September di e aña ey, pa motibo 
cu no tabata tin suficiente studi- 
ante. Mirando cu ya caba e tabata 
na Hulanda, Fontys Hogeschool a 
propone pa e corre stage pa cinco 


luna. Esaki Ismara a haci na Maxima 
Medisch Centrum na Veldhoven. 
Durante di su estudo Ismara a 
corre un di dos stage na Zorggroep 
Crabbehoff na Dordrecht. 
Segun Ismara e prome stage a dune 
e oportunidad pa praktica su Hu- 
landes; adapta como enfermera 
den un hospital Hulandes y den 
tur sentido e stage aki tabata un 
preparacion pa su estudio mes. 
Ismara a bisa – mirando atras – cu 
e ta contento cu e oportunidad 
y e paso cu ela tuma pa bin sigi 
un estudio avansa na Hulanda. Su 
conseho na e alumnonan di EPB ta 
pa nan tin confiansa den nan mes 
y cu nan por logre. ‘E percepcion 
cu ta reina na EPB ta cu e scol ta 
inferior, pero mi exito ta contradeci 
esaki; ta demostra cu por otro. Cu 
perseverancia y diciplina bo por 
logra bai dilanti. Tin confiansa den 
bo mes pa bo logra lo maximo!’, 
asina Ismara a termina. 


E studiante Arubiano Gialdo 
Muller cohuntamente cu Kimberly 
Leppink a keda nomina pa e EW/ 
Saxion Ondernemers Award 2011. 
E premio aki di 5000 euro, ta pa 
studiantenan cu banda di nan 
estudio na Saxion Hogeschool ta 
activo como empresario. 
Gialdo y Kimberly a keda na 
di cinco lugar cu nan plan 
AmbiMirror. Ganador di e EW 
Saxion Ondernemersaward 2011 
a bay pa Patrick Bröckers cu su 
compania Appwoco. 


Cu e invento AmbiMirror di 
Gialdo y Kimberly un persona 
no mester kita su paña den un 
kleedkamer di un pacus ora e 
kier bay pas paña. E spiel ta 
scan e curpa di e persona y 
sigui-entemente e ta registra e 
midinan. E persona por scohe un 
paña y esaki ta keda proyecta ariba 
e curpa di e persona y esaki por 
mira e resultado den e spiel. Ta 


mescos cu bo tin e paña bisti. 
Pa duna e persona e sentido 
optimal di e paña tin den e frame 
Ambilight, cu ta trece e atmosfera 
nesesario pa e tipo di paña cu bo a 
scohe. Tambe e persona por ahusta 
e background: por ehempel si bo 
ta cumpra un shimis pa zomer, bo 
por cambia e background den uno 
di beach. 


Di tur e idea y plannan e 
huradonan ta scohe 15 idea cu 
tin e portunidad como empresa. 
Despues e candidatonan bou guia 
di un coach y empresario ta bay 
traha ariba un “business-plan”. Di 
e 15 candidatonan aki a base di 
nan business-plan ta keda cinco 
idea cu ta bai competi pa e premio 
maximo. 


Un felicitacion ta na su lugar na 
Gialdo y Kimberly cu nan a logra 
yega asina leu cu nan idea di 
AmbiMirror. 


Studiante Arubiano nomina 


Gialdo y Kimberly – ful na parti robes – conhunto cu e otro 
nominadonan 

Despedida pa director di Cas di Aruba 


Opvang 2011 


Den e reunion a wordo trata e diferente puntonan esencial pa cu e 
preparacion, e problemanan y e sugerencianan cu tin di haber cu 
“Opvangweek” di e grupo di studiantenan nobo. Diferente topi-co a 
keda trata entre otro tambe con pa optimalisa e Opvang, con pa trata e 
problemanan di haya camber, inscripcion na Universi-dad of HBO y otro 
problemanan cu e mentornan ta encontra cu nan. 
E studiantenan mas avansa cu a yuda den e POC (Plaatselijke 
Opvangcomissie) tambe a haci entrega di nan rapport di tur locual nan 
mester a hasi cu e studiantenan nobo y tambe e preparacion y conocimento 
di nan cuidad di studio. 


Na Cas di Aruba a tuma lugar recientemente un reunion bou guia di hefe 
di departamento di Enseñansa di Cas di Aruba Sr. drs. Samuel Dumfries 
cu e mentornan. 


Na Cas di Aruba a tuma 
lugar un recepcion pa tuma 
despedida di directora di Cas 
di Aruba sra. Désirée Croes. 
Sra. Croes a regresa Aruba 
pa forma parti di e fraccion di 
AVP den Staten di Aruba . 


Désirée Croes a cuminsa na bisa 
cu desde cu ela cuminsa cu su tra- 
bao na Cas di Aruba ela sinti su mes 
bon bin dor di e personal di Cas 
di Aruba. “E dos añanan tabata tin 
“ups and downs”; momentonan 
dificil y momentonan hopi agra- 
dabel. Dos aña mi a siña hopi di mi 
coleganan y di tur e Arubianonan 
ey fo. Un sentimiento particular ta 
bai na Fundacion Speransa cu mi a 
yuda funda. E despedida aki ta uno 
duro den mi curazon, pasobra tur 


caminda cu mi a yega mi a sintimi 
bon bini. Mi ta gradicido na boso 
pa tur cos cu boso a dunami; e 
pasenshi cu boso tabata tin cumi.’ 
“Mi ta spera cu mi por a haci e 
diferencia pa loke ta Cas di Aruba 
y e comunidad Arubiano. Pa Cas di 
Aruba mi a bisa di un principio cu 
tur nanishi mester ta den e mesun 
direccion; nos mester traha pa 
Aruba y mester ta mas uni. Boso 
ta a cara di Aruba: no solamente 
e personal di Cas di Aruba, pero 
tambe otronan cu ta traha pa 
Arubianonan. Boso por ta leu for di 
cas, pero boso ta un representante 
digno di Aruba aki na Hulanda,” 
asina Désirée Croes a bisa. 


Sra. Croes a termina, bisando 
cu dialuna 31 di October elo 
huramenta como parlamentario y 
e dia siguiente elo cuminsa cu su 
trabao como parlamentario. 


Den nomber di ATA Europa 
Jaap Ellis a gradici Désirée pa e 
cooperacion y a conta con Desirée 
a responde ariba un caso di un 
Arubiano cu tabata perdi. Jaap 
Ellis: “Mi tabata na un bolsa na 
Italia, ora cu mi a haya un yamada 
di un muher Arubiano cu a bisa 


cu su ruman desde un pari di 
siman caba ta perdi. Mi a drenta 
den contacto cu directora di Cas di 
Aruba Désirée Croes y mi a mande 
e informacion tocante di e persona 
cu ta perdi. E siguiente dia mi a 
haya un yamada cu tanto polis y 
embahada di Hulanda ta envolvi 
y cu despues nan a bin haya e 
persona aki na Barcelona. Awor aki 
e ta bek na cas y mi ta contento pa 
comparti esaki cu boso cu Désirée 
Croes a interveni y a contribui na 
haci esaki posibel.” 
Jaap Ellis conhuntamente cu 
Caresse Dabian – den nomber de 
ATA – a haci entrega di un regalo 
na Désirée Croes. 
PR di Cas di Aruba Sidney Kock a 
haci entrega di e regalo den nomber 
de personal di Cas di Aruba na 
Désirée Croes. Sr. Kock a disculpa 
Minister Plenipotenciario Edwin 
Abath cu no por t a presente, paso- 
bra e ta na Aruba en coneccion cu 
e bishita di Reina Beatrix na Aruba. 
Tambe den nomber di e personal di 
Cas di Aruba Sidney Kock a gradici 
Désirée pa e cooperacion ricibi 
durante e ultimo dos añanan y a 
desea Désirée tur clase di exito den 
su trabao como parlamentario. 


E dia siguiente a toca turno na e 
grupo di mentornan – despues 
di un reunion informativo – pa a 
tuma despedida di sra. Désirée 
Croes. Sra. Rugia de Jongh- 
Mauricio, den nomber di e 
mentornan a haci entrega di un 
regalo na sra. Croes como aprecio 
y gratitud pa e cooperacion ricibi. 


Buki 1001 proverbio 


Minister Plenipotenciario sr. Edwin Abath a ricibi un ehemplar di 
e buki 1000 Proverbio. Un ehemplar similar a keda entrega tambe na 
Minister Plenipotenciario di Curaçao sr. mr. Sheldry Osepa y Minister 
Plenipotenciario di St. Maarten sr. mr. Mathias Voges. 
E buki 1001 Proverbio ta un publicacion di Fundashon Bon Kousa di 
Boneiro y resientemente ela keda publica na e isla di Flamingo. E buki 
ta contene 1001 proverbio na Papiamentu cu traduccion na Hulandes y 
Ingles. E buki aki tin como base un buki di proverbio cu Pader Brenneker 
a publica na 1963. 
Fundashon Bon Kousa a realisa e buki aki cu sosten di entre otro hobennan 
di Boneiro. 

Preparacionnan pa evento 
Aruba Recruitment Event 


Despues di a duna diferente 
presentacion na un gran cantidad 
di compania y organisacion na 
Aruba den e lunanan di Augustus 
y September, aworaki e team di 
ARE ta completamente enfoca 
ariba atrae tur e professionalnan y 
studiantenan Arubiano na Hulan- 
da pa asina e grupo aki participa 
y bin informa nan mes riba e 
oportunidadnan cu tur compania 
y organisacion participante tin di 
ofrese. 


Hopi grandi ta e interes di parti 
di diferente miembronan di e 
comunidad Arubiano pa e evento 
Aruba Recruitment Event. Minis- 
ter Presidente di Aruba Mike Eman 
na diferente ocacion a expresa 
esaki y hunto cu Gobierno di 
Aruba ta duna sosten na e initiativa 
aki. Directornan, partnernan y 
gerencia di diferente compania 
y organisacion tambe a mustra 
interes y ta duna nan sosten. 


E compania Flinx ta den ful swing organisando e evento mas grandi 
di recruta professionalnan Arubiano den exterior, den e caso aki 
na Rotterdam, Hulanda. E evento cu ta cay bou di e nomber Aruba 
Recruitment Event (ARE). 


Gerencia di Romar Trading ta 
di opinion cu “ta importante pa 
participa na ARE pasobra hopi 
Arubiano ta bay Hulanda pa nan 
estudio y di e forma aki nos ta bini 
den contacto ku e grupo aki pa 
asina haya un idea riba nan pen- 
samento di regresa Aruba despues 
di nan estudio.” 
E gerencia di Fatum tambe ta 
comparti e opinion aki. Nan ta di 
opinion ku “Fatum ta participa 
na ARE pasobra e ta un evento 
grandioso caminda tur involvi 
por benificia di dje. Pa Fatum 
esaki ta un oportunidad unico 
pa yega na informacion nobo, pa 
tin contacto personal cu e grupo 
di profesionalnan na Hulanda, pa 
netwerk y tambe pa inverti den e 
capital humano. 


ARE ta bay tuma lugar dia 3 y 4 di 
December proximo na Rotterdam 
den e convention center renombra 
Beurs-WTC Rotterdam. Riba dia 
3 di december e “Job Fair” lo bay 
tuma lugar, caminda compania 
y organisacionnan participante 
lo bay tin nan botin pa extende 
informacion na tur bishitante. 
Tambe ta bay tin diferente 
workshops y un symposio. 
Banda di e botin di compania y 
organisacionnan tambe ta bay 
tin botin di informacion y un CV 
Checkpoint. Algo interesante pa 
tur bishitante. 


Dia 4 di December professionalnan 
y studiantenan tin e oportunidad 
di participa den un entrevista 
cu miembronan di e compania y 
organisasionnan participante. E 
“one-on-one interview” ta brinda 
e oportunidad pa conose otro un 
tiki mas miho. 


Candidatonan 
mester 
registra 
pa partcipa den e workshops y/ 
of interview. Esaki ta posibel 
riba e website cu Flinx a lansa 
especialmente pa ARE: 
www.arubarecruitmentevent.com. 
E website lo brinda tur bishitante 
informacion di e evento, e pro- 
grama di e dianan caminda ARE 
lo tuma lugar y tambe informacion 
di tur compania y organisacion 
participante. 


Gobierno di Aruba ta sumamente orguyoso cu e logro di e hoben Arubiano 
Javier Sint Jago na Australia, caminda cu ne tras di stuur di Nuna6 e ekipo 
a keda na di dos luga den e World Solar Challenge. 


Prome Minister Mike Eman, kende 
tin masha atencion pa e proyecto 
aki di Nuna, a yama e hoben pa 
felicite y su ekipo cu e logro aki. 
Nuon Solar Team a bin ta trahando 


Javier Sint Jago hopi contento cu logro 
Nuna6 ta gana plata den World Solar Challenge 


Minister Otmar Oduber tabatin 
e honor di corta cinta durante 
apertura oficial di e restaurant 14- 
bis na Aeropuerto Internacional 
Reina Beatrix. 


E mandatario a duna di conoce 
cu ta trata aki di un momento 
importante den cuadro di e desaroyo 
cu ta busca pa nos aeropuerto. Ta 
trata aki di un idea cu tabata existi 
promer cu Otmar Oduber a asumi 
responsabilidad ministerial y cu a 
sali for di aeropuerto. E idea aki ta 
cuadra den cuadro di e maneho y 
vision nobo cu continuamente ta 
papia riba dje cu gerencia y hunta 
di comisario di aeropuerto, esta di 


Apertura restaurant 14-bis na aeropuerto 


con kier mira un aeropuerto den 
futuro. 


Minister Oduber a indica aki cu 
e vision ta pa mira un aeropuerto 
cu no ta draai solamente riba nivel 
comercial, pero tambe hopi mas 
servicial, algo cu ya caba ta nace 
for di aeropuerto mes pa haci’e. 
E mandatario a comenta den cuadro 
di mehoracion di aeropuerto cu tin 
diferente proyectonan andando, 
tin hopi renovacionnan interno 
tumando lugar, cambionan pa haci 
nos aeropuerto mas atractivo y cu 
un toke mas local, pero tambe na e 
parti pafor pa fluho di trafico por 
ta uno mihor. 


un aña riba e vehiculo cu ta core 
riba energia solar pa participa den 
e World Solar Challenge caminda 
nan a keda na di dos luga. Den 
e careda a participa solamente 


autonan cu ta core riba energia di 
solo. Segun e relatonan cu a sali 
publica rond mundo, e ultimo 
dia di e competencia tabata un 
lucha yen di tension entre Tokai 
University y e ekipo di TU Delft. 
Segun por a compronde, e ekipo di 
Delft a wordo derota cu e diferencia 
di mas chikito den historia di 
e reto aki, cua a tuma luga 11 
biaha. Ganador a bira e ekipo di 
Tokai University di Hapon, cu a 
gana e edicion anterior caba. E 
vehiculonan a core 3000 kilometer 
den Australia. 


E Arubiano Javier Sint Jago ta un 
di e coureurnan di Nuna6. E mes 
a expresa di ta contento cu e di dos 
luga, aunke e no ta a gusto pasobra 
e triunfo tabata asina cerca. ‘Nos 
a presta super bon y toch ta keda 
na di dos luga. Pero nos mester ta 
orguyoso, pasobra e auto no tabatin 
mankemento y tur cos a bay bon.’ 
El a bisa cu e ta spera di por regla 
pa e auto aki por wordo hiba Aruba, 
su pais, pa un demostracion. 

Noticiero Aruba 
gaat digitaal! 


De redactie van Noticiero 
Aruba treft voorbereidin- 
gen om de nieuwsbrief op 
termijn nog uitsluitend 
digitaal te versturen naar 
haar abonnees. 
Daarvoor dienen wij in het 
bezit te zijn van de email- 
adressen van diegenen die 
de nieuwsbrief digitaal 
wensen te ontvangen. 
Uiteraard zal uw email- 
adres uitsluitend gebruikt 
worden voor het versturen 
van de nieuwsbrief. 


Geïnteresseerde abonnees 
kunnen hun emailadres 
versturen naar: 
voorlichting@arubahuis.nl 


Na e “Groeiend Monument” 
den Bijlmer na Amsterdam a 
tuma lugar diamars 4 di October 
conmemoracion di e tragedia di 
Bijlmer, na unda dieznuebe aña 
pasa un avion di carga Boeing 
747 di ElAl a cai den e flatnan 
Kruitberg y Groeneveen. 
Un total di 44 persona a perde 
nan bida bou di nan alrededor 
di 12 Arubiano. 


Conmemoracion 
Tragedia 
di Bijlmer 


Presente tabata Burgemeester 
suplente di Amsterdam sra. Andrée 
van Es, Minister Plenipotenciario 
di Curaçao sr. mr. Sheldry Osepa, 
presidente di “deelgemeente” Am- 
sterdam Zuid-Oost sr. Marcel la 
Rose, director di Cas di Aruba sra. 
mr. Désirée Croes, representante di 
embahada di Israel, representante 
di consul general di Surnam, 
famianan di e victimanan y habi- 
tantenan di e bario. 


Durante 
e 
conmemoracion 
diferente persona a hiba palabra. 
Den tur discurso a resalta cu 
aunke cu ta dieznuebe aña pasa, 
te ainda e recuerdo ta bibo cerca e 
famianan di e victimanan. Tambe a 
memora cu e monumento durante 
di añanan a bira un lugar pa hopi 
hende haya consuelo y forza. 
Tambe a resalta den e discursonan 
cu papiando di e disaster, ta manera 


cu ela pasa ayera. Tambe hopi a bisa 
cu durante di e disaster y despues a 
reina un sentido di solidaridad bou 
di e comunidad den Bijlmer. 
Sra. Van Es den su discurso a lesa 
un pida for di e buki di Marlene 
Truideman “Doorgaan. Overleven 
na de Bijlmerramp, cual buki ta 
conta e storia di Marlene como 
mama a perde dos yui den e 
desaster. Esaki y otro parti di e 


discursonan ta haci manera cu e 
susedido a pasa ayera. 
Pa exactamente seis minuut 
despues di 6 or y mei – e horario 
cu e Boeing a cai den e dos flatnan 
– a tene un minuut di silencio. 
Despues a sigi e momento pa pone 
krans na e monumento. Director di 
Cas di Aruba sra mr. Désirée Croes 
Croes a pone un krans den nomber 
di Gobierno y Pueblo di Aruba. 


In Memoriam 
Marlon Brown 


* Aruba, 24 September 1938 – † Rotterdam, 11 September 2011 


Marlon Brown ta masha conoci bou di e comunidad Arubiano na Hulanda, specialmente bou di 
carnavalistanan. Marlon a nace na San Nicolas y asina ela lanta cu e celebracion di carnival. 
Aki na Hulanda e tabata un di e initiadornan di e promer Carnaval Caribense na Rotterdam. 
Marlon semper tabata envolvi cu e celebracion di Carnaval aki na Hulanda, primeramente 
na Utrecht y despues na Rotterdam. Tur aña e tabata participa den e parada, hasta den e ultimo 
edicion ultimo na Rotterdam Marlon a jump full e ruta. 


Marlon tabata di profesion enfermero y a traha na hospital Sint Elisabeth na Curaçao. Despues 
ela regresa Aruba y a bay traha na hospital San Pedro na Oranjestad. Marlon a traha tambe como 
enfermero na un hospital hudiu na New York. Na final di 1963 Marlon a establece su mes na Hulanda 
pa a sigui un estudio avansa den enfermeria. Despues di a haya tanto su Diploma Verpleging A y B, 
Marlon a traha den diferente hospitalnan na Hulanda. 


Desde mucha caba Marlon tabata gusta baila. Na Aruba e tabata e bailador figo pa Esso Club. 
Durante di su estadia corto na New York, Marlon tabata tin contacto cu diferente persona den e mundo 
di baile y showbizz. Tambe e tabata forma parti di un show di gospel y baile ariba Broadway. 
Unabez cu Marlon a yega Hulanda, ela usa su experencia cu ela coi na New York den e grupo musical 
The Ebonies. Esaki tabata un grupo di e estilo “Motown”, cu tabata trece musica soul y bailable den 
nan presentacionnan. Cu The Ebonies, Marlon a haci giranan na diferente paisnan Europeo. 
The Ebonies tabata presenta musica di otro artista, pero tambe nan tabata tin composicionnan propio, 
manera ta e caso cu e disco “I’m gonna love you” cu pa simannan tabata den e top diez 
di cancionnan mas gusta. 

Aruba Tourism 
Authority 


The Aruba Tourism Authority is always following the latest online marketing trends 
and digital developments. The E-marketing department at the European Head Office 
is expected to become one of the most important ones within the organization. We 
are therefore looking for a team member to join us and become our European Digital 
Specialist. The responsibilities will be amongst others: the management of all the 
European country sites of www.aruba.com and online campaigns. 


Education and Qualifications: 
• Preferably 1 – 2 yrs. of experience 
• Minimum Bachelor degree 
 Online marketing & Web development 
 Fluent in English & Dutch 


Tasks include: 
• Translates Online-marketing strategy into concrete actions by developing 
online tactics 
• Identifies and develops online marketing strategies based on determine targets 
• Manages affiliate campaigns 
• SEO optimization and management 
• Supports the team by managing the internal network and is the go to person 
for all digital and online projects 


Do you have what it takes to complete this challenge? 
E-mail your application letter and resume no later than Monday the 21st of November, 2011 
at 14:00 hours to the attention of Mrs. CaresseDabian at: c.dabian@aruba.com 


Ready for a challenge? 


To help position Aruba as the premier tourism destination, Aruba Tourism 
Authority is looking for a Digital Specialist for our European Head Office 


The Aruba Tourism 
Authority (ATA) is 
the Destination 
Marketing 
Organization 
for Aruba 


Our core values are: 
Empowerment, 
Productivity 
and Ownership, 
Professionalism, 
Respect, Fun 
& Passion. 


Our vision is for the 
ATA to be recognized 
as the leading 
and cutting edge 
Destination Marketing 
Organization 


